text:
 |
 52011PC0839
 Proposta għal REGOLAMENT TAL-PARLAMENT EWROPEW U TAL-KUNSILL li jistabbilixxi Strument Ewropew ta’ Viċinat /* KUMM/2011/0839 finali - 2011/0405 (COD) */
 MEMORANDUM TA’ SPJEGAZZJONI
 1. IL-KUNTEST TAL-PROPOSTA
 Il-kuntest ġenerali
 L-Artikolu 8 tat-Trattat dwar l-Unjoni
 Ewropea (TUE) jipprovdi bażi għall-Unjoni Ewropea (UE) biex
 tiżviluppa relazzjoni speċjali mal-pajjiżi ġirien
 tagħha, bil-ħsieb li tistabbilixxi żona ta’ prosperità u ta’
 viċinanza tajba fuq il-fruntieri tal-UE. Il-Politika Ewropea
 tal-Viċinat (PEV) ġiet żviluppata fl-2004 u tkopri 16-il
 imsieħba fil-Lvant u n-Nofsinhar tal-fruntieri tal-UE, jiġifieri l-Alġerija,
 l-Armenja, l-Ażerbajġan, il-Belarus, l-Eġittu,
 il-Ġeorġja, l-Iżrael, il-Ġordan, il-Libanu, il-Libja,
 ir-Repubblika tal-Moldova, il-Marokk, it-territorju Palestinjan okkupat,
 is-Sirja, it-Tuneżija u l-Ukraina. Taħt il-PEV l-UE toffri
 lill-ġirien tagħha relazzjoni pprivileġġata, imsejsa fuq
 impenn reċiproku għall-valuri u l-prinċipji bħalma huma
 d-demokrazija u d-drittijiet tal-bniedem, l-istat tad-dritt, il-governanza
 tajba, il-prinċipji tal-ekonomija tas-suq u l-iżvilupp sostenibbli,
 inkluż l-azzjoni dwar il-klima. Il-politika tipprovdi wkoll
 għall-assoċjazzjoni politika u integrazzjoni ekonomika aktar
 profonda, żieda fil-mobbiltà u kuntatti interpersonali mtejba. Il-PEV hi
 ffinanzjata permezz ta’ Strument iddedikat, l-Istrument Ewropew ta’
 Viċinat u Sħubija (ENPI), li jkopri s-16-il pajjiż imsieħba
 msemmija hawn fuq u r-Russja.
 Ir-raġunijiet għall-proposta u
 l-objettivi tagħha
 Mit-tnedija tal-PEV u l-ENPI seħħew
 numru ta’ żviluppi kbar.
 Il-bidliet fir-relazzjoni tal-UE
 mal-ġirien tagħha u l-iżviluppi mindu ġiet imwaqqfa l-PEV
 ġew analizzati u vvalutati bħala parti mir-Reviżjoni
 Strateġika tal-PEV. B’riżultat ta’ dan, ġiet żviluppata
 viżjoni ġdida tal-PEV kif spjegata fil-Komunikazzjoni Konġunta
 mir-Rappreżentant Għoli tal-UE għall-Affarijiet Barranin u
 l-Politika ta’ Sigurtà u l-Kummissjoni Ewropea 'Risposti ġodda għal
 Viċinat fi trasformazzjoni', adottata fil-25 ta’ Mejju 2011 u
 l-konklużjonijiet tal-Kunsill adottati fl-20 ta’
 Ġunju 2011. L-approċċ il-ġdid jitlob notevolment għal
 appoġġ akbar għall-imsieħba impenjati għall-bini ta’
 soċjetajiet demokratiċi u għat-twettiq ta’ riformi, f’konformità
 mal-prinċipji ta’ "aktar għal aktar" u
 "r-responsabbiltà reċiproka", u jipprovdi l-qafas ta’ politika
 strateġika għar-relazzjonijiet tal-UE mal-ġirien.
 Għalkemm l-ENPI ġie rikonoxxut b’mod
 wiesa’ bħala Strument li jakkumpanja b’suċċess il-politika
 tal-UE lejn il-ġirien tagħha, ir-reviżjoni tal-PEV u
 valutazzjonijiet oħra, lezzjonijiet miksuba u konsultazzjonijiet
 pubbliċi, kollha identifikaw numru ta’ kwistjonijiet li għandhom
 jiġu indirizzati fil-futur permezz ta’ adattament tal-Istrument sabiex
 ir-rispons tal-UE jsir aktar effettiv, b’mod partikolari:
 ·
 L-applikazzjoni tal-prinċipju ta’
 "aktar għal aktar": Dan
 il-prinċipju hu l-aspett ewlieni tal-Politika tal-Viċinat
 imġedda. Dan jipprovdi għal livell ogħla ta’ differenzjazzjoni
 fost l-imsieħba, konformi mal-impenn tagħhom lejn il-valuri u
 l-objettivi miftiehma b’mod konġunt, u notevolment għas-sħubija
 mal-UE ffukata fuq id-demokrazija u l-prosperità komuni. L-inċentivi
 finanzjarji għall-aktar riformaturi ambizzjużi huma aspett importanti
 tal-approċċ il-ġdid. Bħala Strument ibbażat fuq
 il-politika, l-Istrument tal-Viċinati Ewropew (ENI) futur għandu
 jirrifletti dan il-prinċipju ewlieni, speċjalment fl-ipprogrammar u
 l-allokazzjoni tal-appoġġ għall-imsieħba.
 ·
 Il-kumplessità u t-tul tal-proċess
 tal-ipprogrammar: Il-proċess tal-ipprogrammar
 attwali jinkludi numru ta’ konsultazzjonijiet wiesgħa u bosta passi
 proċedurali oħra, u jieħu madwar 18-il xahar. It-tul
 tal-proċess tal-ipprogrammar jikkomprometti r-rilevanza tal-assistenza.
 L-ambitu tad-dokumenti tal-ipprogrammar (Id-Dokumenti ta’ Strateġija
 tal-Pajjiż) taħt l-ENPI jsegwi l-format użat
 għall-Kooperazzjoni għall-iżvilupp, li jfisser li trid issir
 analiżi estensiva tas-sitwazzjoni f’pajjiż partikolari u jitwal
 iż-żmien tal-proċess. Għall-pajjiżi tal-Viċinat,
 madankollu, ir-realtà hi differenti u l-analiżi tal-pajjiż
 għall-parti l-kbira tal-imsieħba (pajjiżi li kkonkludew Pjan ta’
 Azzjoni jew sett ekwivalenti ta’ objettivi konġunti mal-UE) hi deskritta annwalment
 f’Rapporti tal-Progress iddedikati, li jagħmlu l-parti ġenerali
 tad-Dokument ta’ Strateġija tal-Pajjiż żejda. Għalhekk hemm
 il-ħtieġa, kif ukoll l-iskop biex il-proċess tal-ipprogrammr
 jiġi ssimplifikat, imqassar u ffukat aħjar.
 ·
 L-ambitu tal-Istrument:
 L-ambitu tal-ENPI kif definit attwalment jirreferi għall-implimentazzjoni
 ta’ ftehimiet ta’ sħubija u Kooperazzjoni, ftehimiet ta’
 assoċjazzjoni u ftehimiet rilevanti oħra, il-promozzjoni ta’
 governanza tajba u tal-iżvilupp soċjali u ekonomiku ekwu. Dan
 jinkludi wkoll lista wiesgħa ħafna ta’ 29 qasam tematiku
 tal-kooperazzjoni trattati f’ħafna dettall u fuq livell ugwali, li
 jagħmilha diffiċli ħafna biex jiġu aċċertati
 l-għanijiet ewlenin u l-fok tal-PEV. L-ipprogrammar jirrifletti dan
 l-approċċ fuq bażi wiesgħa u f’numru ta’ każijiet
 il-koerenza bejn il-politika u l-kooperazzjoni kienet sfida. Il-proposta
 leġiżlattiva futura għall-ENI se tgħin biex l-ambitu
 tal-Istrument jiġi ssimplifikat b’mod aħjar u r-rabtiet ma’ politiki
 interni rilevanti jiġu msaħħa, filwaqt li żżomm
 il-flessibbiltà attwali tiegħu.
 ·
 Id-dispożizzjonijiet ta’ implimentazzjoni
 parzjalment skaduti u nuqqas ta’ koerenza bejn l-istrumenti esterni: It-taqsima dwar l-implimentazzjoni tar-Regolament dwar l-ENPI attwali
 hi skaduta f’ċertu partijiet u għalhekk ma għadhiex tirrifletti
 b’mod xieraq il-mod kif l-assistenza qed tiġi implimentata
 fil-Viċinat. Teżisti wkoll nuqqas ta’ koerenza bejn
 id-dispożizzjonijiet ta’ implimentazzjoni tal-ENPI u strumenti oħra
 ta’ azzjoni esterna. Jista’ jsir titjib tal-mekkaniżmi ta’ flessibbiltà
 biex jiġu allinjati skont il-kuntest il-ġdid tal-politika. Sabiex
 jiġu indirizzati dawn il-punti u biex ikun hemm aktar armonizzazzjoni u
 simplifikazzjoni, ġie żviluppat regolament qafas orizzontali separat
 li jinkludi d-dispożizzjonijiet ġenerali u rikorrenti kollha. Dan
 ir-regolament orizzontali ġdid ikopri wkoll l-ispeċifiċitajiet
 tal-implimentazzjoni tal-ENI. Dan se jippermetti l-aġġornar
 tad-dispożizzjonijiet ta’ implimentazzjoni u jindirizza n-nuqqas ta’
 koerenza bejn l-istrumenti esterni. Barra minn hekk, ir-Regolament orizzontali
 l-ġdid se jikkontribwixxi għal aktar ċarezza tar-regoli,
 effiċjenza u koerenza tal-azzjoni tal-Unjoni.
 ·
 Id-dispożizzjonijiet dwar il-Kooperazzjoni
 Transkonfinali (CBC): Il-Kooperazzjoni Transkonfinali
 hi aspett uniku tar-relazzjoni bejn l-UE, l-imsieħba fil-PEV u r-Russja li
 wasslet għall-implimentazzjoni ta’ inizjattivi konġunti b’sett ta’
 regoli komuni fuq iż-żewġ naħat tal-fruntieri tal-UE.
 Is-sistema qed tiffunzjona relattivament tajjeb, iżda l-konsultazzjonijiet
 mal-partijiet interessati identifikaw il-ħtieġa għal xi tibdil
 b’impatt fuq ir-Regolament. Dawn jinkludu l-estensjoni tal-eliġibbiltà
 ġeografika biex tinkludi ċ-ċentri ekonomiċi, soċjali u
 kulturali rilevanti għal-funzjonament tajjeb tal-programmi; applikazzjoni
 sħiħa ta’ ‘ġestjoni kondiviża’, li tinvolvi l-Istati Membri
 bħala firmatarji tal-Ftehimiet ta’ Finanzjament; regoli
 speċifiċi għal kofinanzjament minn pajjiżi msieħba u
 l-istatus speċifiku tar-Russja. Se jkun jeħtieġ li jsiru bidliet
 kbar għar-Regolament tal-Kummissjoni li jistipula r-Regoli ta’
 Implimentazzjoni tas-CBC, primarjament fir-rigward tal-metodi ta’
 ġestjoni.
 ·
 Ir-rabtiet mal-istrumenti/politiki interni: Il-PEV jipprovdi għal assoċjazzjoni politika
 gradwali u integrazzjoni ekonomika progressiva tal-imsieħba mal-UE.
 Il-politiki u l-prinċipji tal-ekonomija tas-suq interni tal-UE huma
 r-referenzi ewlenin f’dan il-proċess. Għall-pajjiżi
 tal-Viċinat, numru ta’ inizjattivi għandhom aspett transkonfinali li
 sa issa kien indirizzat biss sa punt limitat ħafna. L-eċċezzjoni
 notevoli hi l-Kooperazzjoni Transkonfinali li tippermetti li jiġu
 indirizzati l-isfidi u l-objettivi komuni permezz ta’ sett wieħed ta’
 regoli u permezz tal-ġbir tar-riżorsi kemm minn sorsi ta’ finanzjament
 interni u anke esterni tal-baġit tal-UE. F’oqsma oħra,
 bħall-infrastruttura, l-enerġija[1],
 it-trasport[2],
 l-iżvilupp tal-SMEs[3]
 u l-kooperazzjoni industrijali inkluż it-turiżmu, l-ICT[4], l-impjiegi u l-politika
 soċjali[5],
 il-migrazzjoni u s-sigurtà, il-ġudikatura, il-ġlieda kontra d-drogi,
 l-edukazzjoni ogħla, il-kultura, ir-riċerka u l-innovazzjoni[6], l-ambjent, l-azzjoni dwar
 il-klima[7],
 ir-reżiljenza għad-diżastri u l-kooperazzjoni f’affarijiet
 marittimi, hemm skop biex jissaħħu r-rabtiet bejn il-politiki u
 l-istrumenti interni u l-PEV u l-Istrument Ewropew ta’ Viċinat. F’dan
 ir-rigward, ir-Regolament dwar l-ENI se jippromwovi l-kumplimentarjetà,
 il-koerenza u l-armonizzazzjoni ta’ oqsma ta’ politika prijoritarji tal-UE,
 skont l-Istrateġija Ewropa 2020, filwaqt li jibqa’ ffukat fuq l-objettivi
 ewlenin tal-PEV. Il-PEV tagħti l-għażla lill-imsieħba biex
 jipparteċipaw f’aġenziji u programmi tal-UE. Il-kwistjoni dwar
 il-finanzjament fit-tul tal-parteċipazzjoni tal-imsieħba tal-PEV fi
 programmi u aġenziji tal-UE jeħtieġ li tiġi indirizzata
 b’mod xieraq permezz, f’każijiet rilevanti, kontribuzzjoni finanzjarja
 mill-ENI, inkluż l-istabbiliment ta’ mekkaniżmi ta’ twassil
 sostenibbli u xierqa.
 ·
 Ir-relazzjoni li qed tevolvi mar-Russja: Ir-Russja hi l-uniku benefiċjarju tal-ENPI li mhux kopert
 mill-PEV. Bħal kull pajjiż ieħor, ir-Russja hi intitolata li
 tibbenefika kemm mill-fondi bilaterali, kemm multi-nazzjonali u anke dawk
 transkonfinali tal-ENPI. Madankollu, minħabba t-titjib sinifikanti fil-pożizzjoni
 fiskali tar-Russja, hemm inqas ħtieġa għal volumi kbar ta’
 assistenza finanzjarja. Ir-Russja taspira għal relazzjoni ugwali u saret
 donatur hi stess. B’riżultat, fil-perjodu 2007-2013 il-pajjiż
 irċieva biss allokazzjonijiet marġinali taħt il-pakkett
 bilaterali tal-ENPI. Il-kooperazzjoni fi ħdan il-qafas tal-programmi
 multi-nazzjonali tkompli u ssegwi l-prinċipju ta’ kofinanzjament mill-UE u
 r-Russja. L-aktar notevoli, ir-Russja qed tikkofinanzja programmi tas-CBC. Dan
 jirrifletti t-tibdil fil-pożizzjoni tar-Russja bħala sieħeb
 strateġiku fejn proġetti kkofinanzjati għandhom ikunu
 fl-interess taż-żewġ naħat.
 L-Istrument Ewropew ta’ Viċinat futur
 għandu jiġi allinjat mal-viżjoni l-ġdida tal-PEV u
 jindirizza l-isfidi u l-kwistjonijiet speċifiċi kif identifikat hawn
 fuq.
 2. IR-RIŻULTATI TAL-KONSULTAZZJONIJIET
 MAL-PARTIJIET INTERESSATI U L-VALUTAZZJONIJIET TAL-IMPATT
 Il-konsultazzjonijiet mal-partijiet
 interessati
 Il-proposta leġiżlattiva dwar
 l-Istrument Ewropew ta’ Viċinat hi bbażata fuq proċess ta’
 konsultazzjoni wiesa’. Il-proċess involva konsultazzjoni pubblika dwar
 il-finanzjament estern imwettaq għall-istrumenti kollha tal-azzjoni
 esterna tal-UE u konsultazzjonijiet speċifiċi li saru bħala
 parti mir-Reviżjoni Strateġika tal-Politika Ewropea tal-Viċinat
 u dwar il-Kooperazzjoni Transkonfinali. Saru wkoll konsultazzjoniet dwar
 il-futur tal-politika tal-UE għall-iżvilupp.
 Il-Konsultazzjoni
 Pubblika dwar il-finanzjament għall-azzjoni esterna tal-UE
 Il-Kummissjoni
 għamlet konsultazzjoni pubblika dwar finanzjament futur għall-azzjoni
 esterna tal-UE bejn is-26 ta’ Novembru 2010 u
 l-31 ta’ Jannar 2011. Dan il-proċess kien ibbażat fuq
 kwestjonarju onlajn akkumpanjat minn dokument ta’ sfond ‘X’finanzjament
 għall-azzjoni esterna tal-UE wara l-2013?’ imħejji mill-Kummissjoni u
 s-Servizz Ewropew għall-Azzjoni Esterna (SEAE). Il-220
 kontribuzzjoni rċevuti bi tweġiba għal din il-konsultazzjoni
 pubblika jirriflettu l-ispettru wiesa’ u varjat li jirrappreżenta l-ammont
 kbir ta’ strutturi, fehmiet u tradizzjonijiet li jinsabu fil-komunità tal-azzjoni
 esterna.
 Il-biċċa l-kbira ta’ dawk li
 wieġbu kkonfermaw li l-appoġġ finanzjarju tal-UE jipprovdi valur
 miżjud sostanzjali fl-oqsma ewlenin ta’ politika ffinanzjati minn
 strumenti finanzjarji tal-UE għall-azzjoni esterna[8]. Il-kriterju tal-valur miżjud
 tal-UE kien ikkunsidrat minn ħafna fost dawk li wieġbu bħala
 l-mutur ewlieni għall-futur: l-UE għandha tagħmel l-aħjar
 użu tal-vantaġġ komparattiv tagħha marbut mal-preżenza
 tagħha fil-qasam globali; il-kompetenza wiesgħa tagħha,
 in-natura sopranazzjonali tagħha, ir-rwol tagħha bħala
 faċilitatur tal-koordinazzjoni, u mal-ekonomiji ta’ skala.
 Kważi dawk kollha li wieġbu
 appoġjaw approċċ aktar differenzjat adattat
 għas-sitwazzjoni tal-benefiċjarji u bbażat fuq kriterji tajbin
 biex jiżdied l-impatt tal-istrumenti finanzjarji tal-UE. Kien hemm ukoll
 appoġġ wiesa’għall-kondizzjonalità bbażata fuq ir-rispett
 għad-drittijiet tal-bniedem, il-minoranzi, il-governanza tajba u
 d-diversità tal-espressjonijiet kulturali, jew fuq il-kwalità tal-politiki
 tal-benefiċjarji u l-kapaċità u r-rieda tagħhom biex
 jimplimentawhom.
 Il-konsultazzjonijiet fil-kuntest
 tar-Reviżjoni Strateġika tal-PEV
 Is-Servizz Ewropew għall-Azzjoni Esterna
 għamel konsultazzjonijiet speċifiċi mar-rappreżentanti
 tal-Istati Membri tal-UE u l-pajjiżi msieħba tal-PEV bħala parti
 mir-Reviżjoni Strateġika tal-politika, mnedija f’Lulju 2010.
 Il-konsultazzjonijiet indirizzaw il-finanzjament tal-PEV, notevolment taħt
 l-Istrument Ewropew ta’ Viċinat u Sħubija, u kwistjonijiet dwar
 il-viżjoni fit-tul tal-PEV u l-objettivi ta’ terminu medju tal-politika.
 Il-konsultazzjonijiet żvelaw li l-ENPI
 kien jidher bħala bidla importanti fil-mod ta’ kif tingħata
 l-assistenza tal-UE. Madankollu, dawn identifikaw ukoll il-bżonn għal
 aktar irfinar. Ħafna Stati Membri enfasizzaw l-importanza li titjieb
 il-koerenza bejn il-politika u l-assistenza finanzjarja provduta
 mill-Istrument. Fost dawk li wieġbu, diversi enfasizzaw li
 l-allokazzjonijiet għandhom ikunu bbażati fuq il-prestazzjoni.
 Ħafna enfasizzaw l-importanza li l-appoġġ finanzjarju
 jingħata b’mod aktar mgħaġġel, effiċjenti u flessibbli
 b’rispons għall-ħtiġijiet emerġenti.
 Il-pajjiżi msieħba enfażizzaw
 il-ħtieġa li l-integrazzjoni ekonomika, il-ftuħ tas-suq u
 l-konverġenza regolatorja jiġu akkumpanjati ma’ appoġġ finanzjarju
 xieraq. Huma enfasizzaw ukoll l-importanza tal-promozzjoni tal-investiment
 barrani.
 Il-konsultazzjonijiet tal-partijiet
 interessati dwar il-Kooperazzjoni Transkonfinali
 Ġew organizzati konsultazzjonijiet
 speċifiċi dwar is-CBC mal-partijiet interessati kollha.
 Il-proċess tnieda matul Konferenza dwar is-CBC fi Brussell fi
 Frar 2011, u l-partijiet interessati ġew ikkonsultati dwar il-qafas
 regolatorju futur (inkluż dwar ir-Regoli ta’ Implimentazzjoni tas-CBC) fuq
 il-bażi ta’ kwestjonarju ċċirkolat f’Mejju/Ġunju 2011.
 Ir-riżultati jirriflettu l-ħtieġa li jiġu adattati
 wħud mid-dispożizzjonijiet biex titjieb l-effiċjenza tas-CBC.
 L-għan tat-tibdil issuġġerit hu li tkun riflessa aħjar l-integrazzjoni
 bejn il-prijoritajiet tal-politika barranija tal-UE mal-Politika ta’
 Koeżjoni tal-UE, b’mod speċjali permezz ta’ aktar allinjament tas-CBC
 fuq il-fruntieri esterni tal-UE mar-regoli dwar il-Kooperazzjoni Territorjali
 Ewropea (KTE). Saru aktar laqgħat konsultattivi
 fl-20 ta’ Settembru 2011 mal-Istati Membri fi Brussell u
 mal-partijiet interessati kollha f’Budapest
 fit-18-19 ta’ Ottubru 2011.
 Il-konsultazzjonijiet pubbliċi dwar
 “il-politika tal-UE għall-iżvilupp”
 Barra minn hekk, il-Kummissjoni ppubblikat
 Green Paper intitolata’ ‘Politika tal-żvilupp tal-UE għall-appoġġ
 ta’ tkabbir inklussiv u żvilupp sostenibbli’ u għamlet konsultazzjoni
 pubblika mill-15 ta’ Novembru 2010
 sas-17 ta’ Jannar 2011. Ħafna minn dawk li wieġbu
 enfasizzaw li l-ODA[9]
 tikkostitwixxi biss frazzjoni tal-finanzjament għall-iżvilupp, li titqies
 bħala komplementari għar-riżorsi domestiċi mmobilizzati,
 l-investimenti barranin, il-kummerċ u r-rimessi. Saret talba għal
 koerenza ikbar fil-politika tal-UE għall-iżvilupp, b’mod
 speċjali rigward il-pajjiżi bi dħul medju. Filwaqt li
 l-ipprogrammar konġunt tal-assistenza ġie approvat
 fil-prinċipju, għandu jiġi introdott b’mod gradwali u jibda
 fil-pajjiżi fejn irendi valur miżjud ċar.
 Il-proposta dwar l-Istrument Ewropew ta’
 Viċinat hi bbażata fil-biċċa l-kbira fuq ir-riżultati
 ta’ dawn il-konsultazzjonijiet. L-aspetti ewlenin li ġew integrati
 fl-istrument rivedut jinkludu l-allokazzjonijiet ibbażati fuq
 id-differenzjazzjoni u l-prestazzjoni, approċċ ġdid relatat
 mal-ipprogrammar u t-titjib tal-koerenza tal-politika permezz tal-assistenza,
 l-emenda tar-regoli dwar il-Kooperazzjoni Transkonfinali u
 d-dispożizzjonijiet sabiex jitjiebu l-effiċjenza u l-flessibbiltà
 tal-appoġġ.
 Il-valutazzjoni tal-impatt
 Valutazzjoni tal-impatt speċifika
 għall-ENI futur ġiet ippreparata b’mod konġunt mis-Servizz
 Ewropew għall-Azzjoni Esterna u l-Kummissjoni Ewropea.
 Il-valutazzjoni tal-impatt qieset dawn l-erba’
 għażliet li ġejjin:
 ·
 L-Għażla 0: ‘L-ebda azzjoni mill-UE’. L-UE tieqaf tipprovdi
 l-appoġġ finanzjarju permezz ta’ Strument apposta
 għall-pajjiżi tal-Viċinat;
 ·
 L-Għażla 1: ‘L-ebda bidla’. Il-kooperazzjoni mal-pajjiżi
 kkonċernati tibqa’ strettament fil-qafas tar-Regolament tal-ENPI
 eżistenti;
 ·
 L-Għażla 2: ‘Adattament tal-istruttura attwali’. Il-proposta
 leġiżlattiva futura għandha tkun ibbażata fuq ir-Regolament
 dwar l-ENPI attwali flimkien ma’ numru ta’ emendi sostanzjali, li jirrispondu
 għall-kuntest il-ġdida ta’ politika u l-objettivi
 speċifiċi. Taħt din l-Għażla hemm numru ta’
 subgħażliet li jirreferu għal: il-prinċipju ta’
 differenzjazzjoni; il-proċess tal-ipprogrammar; l-ambitu tal-Istrument u
 l-koerenza bejn il-politika u l-assistenza; ir-regoli dwar il-Kooperazzjoni
 Transkonfinali; id-dispożizzjoni ta’ implimentazzjoni, notevolment biex
 tippermetti għal flessibbiltà ikbar; ir-rabtiet mal-politiki interni u
 l-istrumenti u l-kamp ta’ applikazzjoni ġeografiku tal-ENI.
 ·
 L-Għażla 3: ‘Tfassil ta’ Strument totalment ġdid’ b’kamp ta’
 applikazzjoni ġeografiku differenti u li jiffoka fuq objettivi aktar
 wiesgħa minn jew differenti minn dawk tal-PEV.
 F’termini tal-impatti possibbli
 ekonomiċi, soċjali, ambjentali u oħrajn ta’ kull waħda
 mill-għażliet, ġie rikonoxxut dan li ġej:
 ·
 It-twaqqif tal-azzjoni tal-UE
 (l-Għażla 0) tnaqqas b’mod sostanzjali u tikkomprometti
 s-sostenibbiltà tal-impatti miksuba sa issa. Din taffettwa b’mod negattiv ukoll
 ir-relazzjonijiet ġenerali tal-UE mal-imsieħba tal-PEV.
 ·
 L-ebda bidla tal-Istrument attwali
 (l-Għażla 1) twassal għal numru ta’ impatti pożittivi
 ekonomiċi, soċjali u ambjentali fil-pajjiżi msieħba;
 ·
 L-emenda tal-Istrument (l-Għażla 2)
 ittejjeb l-impatti pożittivi ekonomiċi, soċjali u ambjentali li
 nkisbu taħt l-istruttura attwali u għandha trendi impatt
 saħansitra aktar pożittiv fuq il-governanza, notevolment
 bl-applikazzjoni tal-prinċipju “aktar għal aktar”.
 ·
 It-tfassil ta’ Strument totalment ġdid
 (l-Għażla 3) ikollu impatti negattivi notevolment fuq
 il-koerenza tal-azzjoni tal-UE mal-objettivi tal-PEV, u jikkomprometti
 l-kredibbiltà tal-UE fir-reġjun.
 Skont l-analiżi u l-konsiderazzjoni
 tal-impatti differenti (globali, ekonomiċi, soċjali, ambjentali),
 l-Għażla 0 u l-Għażla 3 ġew rifjutati
 bħala għażliet mhux vijabbli biex jagħtu impatti
 pożittivi u jgħinu biex jinkisbu l-objettivi tal-PEV.
 L-Għażla 2 ikollha l-ogħla potenzjal biex trendi impatt
 pożittiv u biex tadatta l-qafas ta’ kooperazzjoni attwali mal-kuntest
 tal-politika l-ġdida, l-objettivi tal-PEV u l-isfidi identifikati permezz
 tal-evalwazzjonijiet u l-lezzjonijiet miksuba. L-Għażla 1 tkun
 it-tieni l-aħjar għażla biex jinżammu l-impatti
 pożittivi attwali, madankollu mingħajr ma tipprovdi sabiex
 jintlaħqu l-objettivi l-ġodda tal-PEV u lanqas ma tindirizza l-isfidi
 u l-problemi speċifiċi identifikati taħt l-istruttura attwali.
 Għalhekk l-għażla preferuta hi
 l-Għażla 2.
 3. L-ASPETTI LEGALI TAL-PROPOSTA
 L-Artikolu 8 tat-TUE jipprovdi l-isforz ta’
 sostenn ġenerali u l-bażi għall-PEV. Il-bażi legali
 għall-Istrument ta’ finanzjament biex jappoġja l-PEV, l-Istrument
 Ewropew ta’ Viċinat futur, hi l-Artikolu 209(1) tat-TFUE[10] u l-Artikolu 212(2)
 tat-TFUE.
 Is-sussidjarjetà
 F’termini tas-sussidjarjetà, l-azzjoni
 fil-livell tal-UE ġġib magħha valur miżjud essenzjali,
 marbut ma’ numru ta’ fatturi:
 ·
 Fil-pajjiżi tal-Viċinat fejn
 l-allinjament mar-regoli, l-istandards, il-linji gwida u l-miżuri tal-UE
 hu wieħed mill-objettivi ta’ politika ewlenin, l-UE hi fl-aħjar
 pożizzjoni biex tipprovdi l-assistenza. Ċertu appoġġ
 speċifiku jista’ jkun provdut biss fil-livell tal-UE,
 bħall-promozzjoni tal-integrazzjoni ekonomika fis-suq intern tal-UE,
 l-aċċess għall-ispazju ta’ Schengen jew il-parteċipazzjoni
 fil-programmi tal-UE. Għalhekk l-UE hi l-imsieħeb ta’ gwida
 għall-kooperazzjoni f’ħafna mill-pajjiżi tal-PEV, rwol
 rikonoxxuti b’mod wiesa’ mill-Istati Membri, l-istituzzjonijiet finanzjarji
 internazzjonali u donaturi oħra. L-għajnuna għall-ġirien
 tal-UE biex jallinjaw mal-politiki, ir-regoli u l-istandards tal-UE hija mutur
 ewlieni għar-riformi fil-pajjiżi msieħba tal-PEV.
 ·
 B’27 Stat Membru jaġixxu fi ħdan
 il-politiki u l-istrateġiji komuni, l-UE biss għandha l-piż
 kritiku biex tirrispondi għall-isfidi globali. L-azzjoni fil-livell
 nazzjonali tista’ tkun limitata u frammentata, peress li l-proġetti
 ħafna drabi huma żgħar wisq biex jagħmlu differenza
 sostenibbli. Armonizzazzjoni tal-ħidma tal-Istati Membri permezz tal-UE
 ttejjeb il-koordinazzjoni u l-effikaċja tal-azzjoni tal-UE.
 ·
 Fi żmien ta’ restrizzjonijiet baġitarji,
 meta diversi Stati Membri għażlu li joħorġu minn setturi
 sħaħ ta’ kooperazzjoni u jirtiraw l-appoġġ tagħhom
 minn ċerti pajjiżi, l-UE hija kapaċi taqdi rwol attiv
 fil-promozzjoni tad-demokrazija, il-paċi, l-istabbiltà, il-prosperità u
 t-tnaqqis tal-faqar fil-Viċinat tagħha. F’dan il-kuntest,
 jagħmel aktar sens minn qatt qabel minn perspettiva purament ekonomika li
 l-għajnuna fil-livell tal-UE tiġi indirizzata fejn tista’ ssir
 differenza reali. Il-ħidma mal-UE hi wkoll irħas. L-ispejjeż
 amministrattivi huma anqas mill-ispejjeż amministrattivi medji
 tad-donaturi prinċipali għall-għajnuna bilaterali.
 4. L-IMPLIKAZZJONIJIET BAĠITARJI
 Il-livell ta’ finanzjament mill-baġit
 tal-UE għall-ENI l-ġdid għandu jirrifletti b’mod xieraq
 l-ambizzjonijiet tal-Politika Ewropea tal-Viċinat riveduta.
 Għalhekk, il-Kummissjoni Ewropea
 fil-Komunikazzjoni tagħha tad-29 ta’ Ġunju 2011
 intitolata “Baġit għall-Ewropa 2020” ipproponiet allokazzjoni ta’
 EUR 18 182 300 000 (prezzijiet attwali) għall-ENI
 għall-perjodu 2014-2020.
 Sabiex tiġi żgurata l-prevedibbiltà
 tiegħu, se jkun disponibbli finanzjament għall-attivitajiet ta’
 edukazzjoni ogħla f’pajjiżi terzi fil-kuntest tal-programm ta’
 "Erasmus għal kulħadd", skont l-objettivi tal-azzjoni esterna
 tal-UE, permezz ta’ 2 allokazzjonijiet multi annwali biss li jkopru l-ewwel 4
 snin u t-3 snin li jifdal rispettivament. Dan il-finanzjament se jkun rifless
 fl-ipprogrammar indikattiv multiannwali tal-ENI, konformi
 mal-ħtiġijiet u l-prijoritajiet identifikati tal-pajjiżi
 kkonċernati. L-allokazzjonijiet jistgħu jiġu riveduti f’każ
 ta’ ċirkustanzi imprevisti jew tibdiliet politiċi importanti konformi
 mal-prijoritajiet esterni tal-UE. Id-dispożizzjonijiet tar-Regolament (UE)
 Nru [...] "Erasmus għal kulħadd” tal-Parlament Ewropew u
 tal-Kunsill li jistabbilixxi l-"Erasmus għal kulħadd"[11] se japplikaw
 għall-użu ta’ dawk il-fondi.
 Stima ddettaljata tal-impatt finanzjarju
 tal-proposta hi stabbilita fid-Dikjarazzjoni Finanzjarja Leġiżlattiva
 tal-ENI separata.
 5. L-ELEMENTI EWLENIN
 Spjegazzjoni ddettaljata
 tad-dispożizzjonijiet speċifiċi tal-proposta
 L-elementi ewlenin tal-proposta (meta mqabbla
 mal-istruttura attwali) u l-ġustifikazzjoni għalihom huma dawn li
 ġejjin:
 ·
 Applikazzjoni tal-prinċipju ta’ "aktar
 għal aktar" u r-responsabbiltà reċiproka konformi
 mal-viżjoni l-ġdida tal-PEV, notevolment
 permezz ta’ dispożizzjonijiet speċifiċi dwar
 id-differenzjazzjoni għall-allokazzjonijiet finanzjarji u
 għall-proċess tal-ipprogrammar, kif meħtieġ;
 ·
 Tindirizza l-kumplessità u t-tul
 tal-proċess tal-ipprogrammar sabiex dan jiġi
 ssimplifikat, imqassar u ffokat aħjar, b’mod speċjali
 għall-imsieħba tal-PEV li qablu b’mod konġunt mal-prijoritajiet
 strateġiċi tal-UE fil-Pjanijiet ta’ Azzjoni jew dokumenti
 ekwivalenti;
 ·
 Tissimplifika l-ambitu tal-Istrument, permezz ta’ bilanċ bejn il-flessibbiltà tal-Istrument u l-fok
 fuq l-objettivi tal-politika u l-oqsma ewlenin ta’ kooperazzjoni;
 ·
 Tadatta d-dispożizzjonijiet ta’
 implimentazzjoni u ttejjeb il-koerenza bejn
 l-istrumenti esterni;
 ·
 Ittejjeb id-dispożizzjonijiet dwar
 il-Kooperazzjoni Transkonfinali biex tiffaċilita
 l-implimentazzjoni effettiva u mgħaġġla tal-programmi;
 ·
 Tippromwovi rabtiet eqreb mal-istrumenti u
 l-politiki interni tal-UE, inkluż billi
 żżid il-kooperazzjoni mal-Kummissjoni fl-istadju tal-ipprogrammar u,
 fejn ikun rilevanti, tippromwovi mekkaniżmi biex jinġabru fondi minn
 intestaturi interni u esterni tal-baġit tal-UE;
 ·
 Twieġeb għar-relazzjoni li qed tevolvi
 mar-Russja billi temenda d-dispożizzjonijiet dwar
 l-eliġibbiltà tar-Russja għall-fondi tal-ENI sabiex jirriflettu
 l-istatus speċifiku tar-Russja bħala ġar u msieħeb
 strateġiku l-UE.
 Simplifikazzjoni
 Il-proposta għall-ENI tinkludi
 dispożizzjonijiet biex tissimplifika l-istrument f’numru ta’ aspetti.
 L-ambitu tal-Istrument ġie ssimplifikat billi d-29 qasam tematiku li
 jidhru fir-Regolament tal-ENPI attwali tnaqqsu għal sitt objettivi
 speċifiċi. Għodda ġdida għall-ipprogrammar aktar
 sempliċi għall-biċċa l-kbira tal-pajjiżi ġirien
 (il-Qafas ta’ Appoġġ Uniku) ġiet introdotta. Dan id-dokument ta’
 ipprogrammar ġdid se jkun iqsar mid-Dokumenti ta’ Strateġija u
 l-Programmi Indikattivi Multiannwali, se jevita d-duplikazzjoni
 tal-informazzjoni li tinsab fid-dokumenti legali/politiċi ta’ bażi
 għar-relazzjonijiet tal-UE mal-ġirien tagħha, u għandu
 jgħin biex jiqsar il-proċess tal-ipprogrammar, biex b’hekk inaqqas
 l-ispejjeż amministrattivi. L-artikolu l-ġdid, li jippermetti
 l-ġbir ta’ fondi mill-ENI u l-Intestatura interna rilevanti tal-baġit
 tal-UE permezz ta’ sett uniku ta’ regoli għall-miżuri li jindirizzaw
 notevolment l-isfidi transkonfinali, se jtejjeb b’mod sostanzjali
 l-effiċjenza u jnaqqas l-ispejjeż amministrattivi involuti
 fl-implimentazzjoni ta’ tali miżuri.
 Prijorità għall-Kummissjoni f’dan
 ir-Regolament ġdid, kif hija għal programmi oħra fil-kuntest
 tal-Qafas Finanzjarju Multiannwali (MFF), hi li jiġi ssimplifikat
 l-ambjent regolatorju u jitjieb l-aċċess tal-assistenza tal-UE
 għar-reġjuni u l-pajjiżi msieħba, l-organizzazzjonijiet
 tas-soċjetà ċivili, l-SMEs, eċċ., sakemm dawn isegwu
 l-objettivi tar-Regolament.
 Biex jiġi implimentat ir-Regolament
 tal-ENI l-ġdid, proċeduri ssimplifikati u flessibbli għandhom
 iwasslu għall-adozzjoni aktar malajr tal-miżuri ta’ implimentazzjoni
 u t-twassil malajr tal-assistenza tal-UE, b’mod partikolari f’sitwazzjonijiet
 ta’ kriżijiet jew theddid għad-demokrazija, l-istat tad-dritt,
 id-drittijiet tal-bniedem u l-libertajiet fundamentali, jew diżastri
 naturali jew ikkaġunati mill-bniedem. Reviżjoni tar-Regolament
 Finanzjarju, li fih dispożizzjonijiet partikolarment sostanzjali dwar
 l-azzjoni esterna, se tgħin ukoll biex tiffaċilita
 l-parteċipazzjoni tal-organizzazzjonijiet tas-soċjetà ċivili u
 n-negozji żgħar fi programmi ta’ finanzjament, pereżempju billi
 tissimplifika r-regoli, tnaqqas l-ispejjeż ta’ parteċipazzjoni u
 taċċellera l-proċeduri ta’ għoti. Il-Kummissjoni
 biħsiebha timplimenta dan ir-Regolament bl-użu tal-proċeduri
 flessibbli ġodda previsti fir-Regolament Finanzjarju l-ġdid.
 Barra minn hekk, permezz tal-iżvilupp ta’
 regolament qafas orizzontali wieħed, li jkun jinkludi
 d-dispożizzjonijiet ġenerali u rikorrenti kollha, se tinkiseb ukoll
 simplifikazzjoni addizzjonali, li tkun tipprovdi għal aktar koerenza bejn
 l-istrumenti tal-azzjonijiet esterni.
 2011/0405 (COD)
 Proposta għal
 REGOLAMENT TAL-PARLAMENT EWROPEW U
 TAL-KUNSILL
 li jistabbilixxi Strument Ewropew ta’
 Viċinat
 IL-PARLAMENT EWROPEW U L-KUNSILL
 TAL-UNJONI EWROPEA,
 Wara li kkunsidraw it-Trattat dwar
 il-Funzjonament tal-Unjoni Ewropea, u b’mod partikolari
 l-Artikoli 209 (1) u 212 (2) tiegħu,
 Wara li kkunsidraw il-proposta
 mill-Kummissjoni,
 Wara li l-abbozz tal-att leġiżlattiv
 intbagħat lill-Parlamenti nazzjonali,
 Wara li kkunsidraw l-opinjoni tal-Kumitat
 Ekonomiku u Soċjali Ewropew[12],
 Wara li kkunsidraw l-opinjoni tal-Kumitat
 tar-Reġjuni[13],
 Filwaqt li jaġixxu skont
 il-proċedura leġiżlattiva ordinarja,
 Billi:
 (1)
 Dan ir-Regolament jikkostitwixxi wieħed
 mill-istrumenti li jipprovdu appoġġ dirett għall-politika
 esterna tal-Unjoni Ewropea. Se jissostitwixxi r-Regolament Nru 1638/2006
 tal-Parlament Ewropew u tal-Kunsill tal-24 ta’ Ottubru 2006 li
 jistabbilixxi dispożizzjonijiet ġenerali għat-twaqqif ta’
 Strument Ewropew ta’ Viċinat u Sħubija[14] li jiskadi
 fil-31 ta’ Diċembru 2013.
 (2)
 L-Artikolu 8 tat-Trattat dwar l-Unjoni Ewropea
 jipprovdi għall-iżvilupp ta’ relazzjoni speċjali
 mal-pajjiżi ġirien, bil-għan li tkun stabbilita żona ta’
 prosperità u viċinanza tajba, bbażata fuq il-valuri tal-Unjoni u
 kkaratterizzata minn relazzjonijiet mill-qrib u paċifiċi bbażati
 fuq il-kooperazzjoni.
 (3)
 L-Unjoni taħdem biex tippromwovi,
 tiżviluppa u tikkonsolida l-valuri tal-libertà, id-demokrazija, ir-rispett
 għad-drittijiet tal-bniedem u l-libertajiet fundamentali,
 il-prinċipji ta’ ugwaljanza u l-istat tad-dritt li ġiet imwaqqfa
 fuqhom permezz tad-djalogu u l-kooperazzjoni ma’ pajjiżi terzi.
 (4)
 Mit-tnedija tagħha, il-Politika Ewropea
 tal-Viċinat ġabet tisħiħ sinifikanti
 għar-relazzjonijiet mal-pajjiżi msieħba u benefiċċji
 tanġibbli kemm għall-Unjoni kif ukoll għall-imsieħba tagħha.
 (5)
 Taħt il-Politika Ewropea tal-Viċinat,
 l-Unjoni toffri lill-pajjiżi tal-Viċinat relazzjoni
 privileġġata, li tibdi fuq impenn reċiproku għal u
 l-promozzjoni tal-valuri tad-demokrazija u d-drittijiet tal-bniedem, l-istat
 tad-dritt, il-governanza tajba u l-prinċipji tal-ekonomija tas-suq u
 l-iżvilupp sostenibbli.
 (6)
 Żewġ inizjattivi politiċi ewlenin
 sawru l-kooperazzjoni reġjonali fil-Viċinat tal-Unjoni Ewropea:
 is-Sħubija tal-Lvant bejn l-Unjoni u l-ġirien tagħha tal-Lvant,
 u l-Unjoni għall-Mediterran bejn l-Unjoni u l-ġirien tagħha
 fin-Nofsinhar tal-Mediterran. Dawn l-inizjattivi huma oqfsa politiċi
 importanti għall-approfondiment tar-relazzjonijiet ma’ u fost
 il-pajjiżi msieħba, ibbażati fuq prinċipji ta’ proprjetà u
 responsabbiltà kondiviżi.
 (7)
 Mindu tnediet il-Politika Ewropea tal-Viċinat
 u twaqqaf l-Istrument Ewropew ta’ Viċinat u Sħubija seħħew
 numru ta’ żviluppi ewlenin. Dawn jinkludu approfondiment
 tar-relazzjonijiet mal-imsieħba, it-tnedija ta’ inizjattivi reġjonali
 u proċessi ta’ transizzjoni demokratika fir-reġjun. Dan ġab
 viżjoni ġdida għall-Politika Ewropea tal-Viċinat
 viżjoni stabbilita fl-2011 bħala riżultat ta’ Reviżjoni
 Strateġika tal-Politika komprensiva. Din tiddeskrivi l-objettivi ewlenin
 tal-kooperazzjoni tal-Unjoni mal-pajjiżi tal-Viċinat u tipprovdi għal
 appoġġ akbar lill-imsieħba impenjati fil-bini ta’
 soċjetajiet demokratiċi u fit-twetiq ta’ riformi, f’konformità
 mal-prinċipji ta’ “aktar għal aktar” u “responsabbiltà
 reċiproka”.
 (8)
 L-appoġġ taħt dan l-Istrument u
 l-Fond Ewropew għall-Iżvilupp Reġjonali għandu jiġi
 pprovdut għall-programmi ta’ Kooperazzjoni Transkonfinali fuq il-fruntieri
 esterni tal-Unjoni Ewropea bejn il-pajjiżi msieħba u l-Istati Membri
 biex jippromwovi l-iżvilupp reġjonali integrat u sostenibbli bejn
 reġjuni viċini fuq il-fruntieri u integrazzjoni territorjali
 armonjuża bejn l-Unjoni u l-pajjiżi tal-viċinat.
 (9)
 Barra minn hekk, huwa importanti li l-kooperazzjoni
 tkun inkoraġġita u ffaċilitata għall-benefiċċju
 komuni tal-Unjoni u l-imsieħba tagħha, notevolment permezz
 tal-ġbir ta’ kontribuzzjonijiet minn strumenti interni u esterni
 tal-baġit tal-Unjoni, b’mod partikolari għall-Kooperazzjoni
 Transkonfinali, il-proġetti tal-infrastruttura ta’ interess
 għall-Unjoni li se jgħaddu minn pajjiżi tal-Viċinat u
 l-oqsma oħra ta’ kooperazzjoni.
 (10)
 Ir-reġjuni mal-fruntieri li jappartjenu
 għall-pajjiżi taż-Żona Ekonomika Ewropea (ŻEE) u
 r-reġjuni tal-Federazzjoni Russa li attwalment qed jieħdu sehem fi
 programmi ta’ Kooperazzjoni Transkonfinali għandhom ikunu jistgħu
 jibqgħu jagħmlu dan. Huwa importanti wkoll li r-reġjuni
 rilevanti f’pajjiżi koperti mill-Istrument għall-Assistenza ta’ Qabel
 l-Adeżjoni jkunu jistgħu jipparteċipaw fis-CBC.
 Il-parteċipazzjoni tal-pajjiżi taż-Żona Ekonomika Ewropea
 fil-programmi tas-CBC għandha tkompli tkun ibbażata fuq
 ir-riżorsi tagħhom stess.
 (11)
 Huwa mistenni li l-Istati Membri tal-UE u
 l-pajjiżi Msieħba li jieħdu sehem fil-Kooperazzjoni
 Transkonfinali jipprovdu kofinanzjament nazzjonali. Dan se
 jsaħħaħ is-sjieda mill-pajjiżi, iżid ir-riżorsi
 finanzjarji għad-dispożizzjoni tal-programmi u jiffaċilita
 l-parteċipazzjoni ta’ atturi lokali.
 (12)
 Il-Kooperazzjoni Transkonfinali se tikkontribwixxi
 kif xieraq għall-implimentazzjoni ta’ strateġiji makroreġjonali
 eżistenti u futuri.
 (13)
 L-appoġġ li għandu jingħata
 lill-pajjiżi ġirien li qed jiżviluppaw fi ħdan il-qafas
 stabbilit permezz tal-Politika Ewropea tal-Viċinat għandu jkun
 koerenti mal-objettivi u l-prinċipji tal-politiki esterni tal-Unjoni u
 b’mod partikolari l-politika tagħha għall-iżvilupp, inkluż
 id-‘Dikjarazzjoni Konġunta dwar il-Politika Ewropea
 għall-Iżvilupp: il-Kunsens Ewropew’, adottata mill-Kunsill u
 r-rappreżentanti tal-gvernijiet tal-Istati Membri li ltaqgħu fi
 ħdan il-Kunsill, il-Parlament Ewropew u l-Kummissjoni,
 fit-22 ta’ Diċembru 2005.
 (14)
 L-Istrateġija Konġunta UE-Afrika hi ta’
 rilevanza għar-relazzjonijiet mal-ġirien Mediterranji mill-Afrika ta’
 Fuq.
 (15)
 L-Unjoni u l-Istati Membri tagħha
 għandhom itejbu l-koerenza u l-komplementarjetà tal-politiki rispettivi
 tagħhom dwar il-kooperazzjoni mal-pajjiżi ġirien. Sabiex ikun
 żgurat li l-kooperazzjoni tal-Unjoni u dik tal-Istati Membri
 jikkumplimentaw u jsaħħu lil xulxin, huwa xieraq li jkun ipprovdut
 għall-ipprogrammar konġunt li għandu jkun implimentat meta jkun
 possibbli u rilevanti.
 (16)
 L-appoġġ tal-Unjoni taħt dan
 ir-Regolament għandu fil-prinċipju jiġi allinjati
 mal-istrateġiji u l-miżuri nazzjonali, reġjonali jew lokali
 korrispondenti tal-pajjiżi msieħba.
 (17)
 F’pajjiżi tal-Viċinat fejn l-allinjament
 mar-regoli u l-istandards tal-Unjoni huwa wieħed mill-objettivi ta’
 politika ewlenin, l-Unjoni hija fl-aħjar pożizzjoni biex twassal dan
 l-appoġġ. Ċertu appoġġ speċifiku jista’
 jingħata biss fil-livell tal-Unjoni.
 (18)
 Barra minn hekk, peress li l-objettivi ta’ dan
 ir-Regolament, jiġifieri l-promozzjoni ta’ kooperazzjoni politika mtejba u
 l-integrazzjoni ekonomika progressiva bejn l-Unjoni Ewropea u l-pajjiżi
 ġirien, ma jistgħux jinkisbu suffiċjentement mill-Istati Membri
 u jistgħu, minħabba l-livell tal-azzjoni, jinkisbu aħjar
 fil-livell tal-Unjoni, l-Unjoni tista’ tadotta miżuri, f’konfomità mal-prinċipju
 ta’ sussidjarjetà kif stabbilit fl-Artikolu 5 tat-Trattat. F’konformità
 mal-prinċipju ta’ proporzjonalità, kif stabbilit f’dak l-Artikolu, dan
 ir-Regolament ma jmurx lil hinn minn dak li huwa neċessarju sabiex
 jinkisbu dawk l-objettivi.
 (19)
 L-appoġġ estern tal-Unjoni Ewropea
 għandu ħtiġijiet ta’ finanzjament kbar iżda s-sitwazzjoni
 ekonomika u baġitarja tal-Unjoni tillimita r-riżorsi disponibbli
 għal tali appoġġ. Għalhekk, il-Kummissjoni għandha
 tfittex l-aktar użu effiċjenti tar-riżorsi disponibbli billi
 tuża l-istrumenti finanzjarji b’effett ta’ ingranaġġ. Tali
 efffett jista’ jiżdied billi jkun permess l-użu u l-użu
 mill-ġdid tal-fondi investiti u ġġenerati minn strumenti
 finanzjarji.
 (20)
 Il-ġlieda kontra t-tibdil fil-klima hi
 waħda mill-akbar sfidi li qed tiffaċċja l-Unjoni u hemm
 bżonn azzjoni internazzjonali urġenti. F’konfomità mal-intenzjoni
 tal-Kummissjoni ddikjarata fil-Komunikazzjoni tal-MFF ta’ Ġunju 2011
 għal żieda tal-proporzjon tal-baġit tal-Unjoni relatat mal-klima
 għal mill-inqas 20%, dan ir-Regolament għandu jikkontribwixxi
 għal dak il-għan.
 (21)
 L-ugwaljanza bejn is-sessi u l-ġlieda kontra
 d-diskriminazzjoni għandhom ikunu objettivi mifruxa fl-azzjonijiet kollha
 li jittieħdu taħt dan ir-Regolament.
 (22)
 L-Unjoni hija impenjata biex tippromwovi
 x-xogħol deċenti kif ukoll ir-ratifika u l-implimentazzjoni effettiva
 tal-istandards tax-xogħol rikonoxxuti internazzjonalment u l-ftehimiet
 ambjentali multilaterali, fir-relazzjonijiet tagħha mal-imsieħba
 madwar id-dinja.
 (23)
 L-interessi finanzjarji tal-Unjoni Ewropea
 għandhom jiġu mħarsa permezz ta’ miżuri proporzjonati tul
 iċ-ċiklu tal-infiq kollu, li jinkludu l-prevenzjoni, il-kxif u
 l-investigazzjoni ta’ irregolaritajiet, l-irkupru ta’ fondi mitlufa,
 imħallsa bi żball jew użati b’mod ħażin u, fejn
 xieraq, penali. Dawn il-miżuri se jittieħdu f’konformità
 mal-ftehimiet applikabbli konklużi ma’ organizzazzjonijiet internazzjonali
 u pajjiżi terzi.
 (24)
 Għall-għan ta’ armonizzazzjoni
 tat-terminoloġija mal-Kooperazzjoni Territorjali Ewropea, id-dokumenti ta’
 implimentazzjoni għall-programmi ta’ Kooperazzjoni Transkonfinali
 għandhom jissejħu programmi operattivi konġunti.
 (25)
 Sabiex dan ir-Regolament ikun jista’ jirrifletti
 malajr ir-riżultati tad-deċiżjonijiet politiċi meħuda
 mill-Kunsill, is-setgħa li jiġu adottati atti skont
 l-Artikolu 290 tat-Trattat dwar il-Funzjonament tal-Unjoni Ewropea
 għandha tiġi ddelegata lill-Kummissjoni fir-rigward tal-modifiki
 fil-lista tal-pajjiżi benefiċjarji fl-Anness għal dan
 ir-Regolament.
 (26)
 Filwaqt li r-Regolament (UE) Nru .../...
 tal-Parlament Ewropew u tal-Kunsill ta’ ...[15] (minn hawn ’il quddiem
 "ir-Regolament ta’ Implimentazzjoni Komuni") jistabbilixxi regoli u
 proċeduri komuni għall-implimentazzjoni tal-istrumenti tal-Unjoni
 għal azzjoni esterna, is-setgħat iddelegati li jiġu adottati
 l-atti skont l-Artikolu 290 tat-Trattat dwar il-Funzjonament tal-Unjoni
 Ewropea għandhom jiġu konferiti lill-Kummissjoni biex tadotta
 l-miżuri ta’ implimentazzjoni speċifiċi meħtieġa
 għall-mekkaniżmi ta’ Kooperazzjoni Transkonfinali stabbiliti
 fit-Titolu III ta’ dan ir-Regolament. Huwa ta’ importanza partikolari li
 l-Kummissjoni tagħmel konsultazzjonijiet xierqa matul ix-xogħol
 tagħha ta’ tħejjija, inkluż fuq livell espert. Il-Kummissjoni,
 meta tkun qed tħejji u tfassal l-atti ddelegati, għandha tiżgura
 trażmissjoni simultanja, f’waqtha u xierqa tad-dokumenti rilevanti
 lill-Parlament Ewropew u lill-Kunsill.
 (27)
 Sabiex jiġu żgurati kundizzjonijiet
 uniformi għall-implimentazzjoni ta’ dan ir-Regolament, is-setgħat
 tal-implimentazzjoni għandhom jingħataw lill-Kummissjoni.
 (28)
 Is-setgħat ta’ implimentazzjoni li jirrigwardaw
 l-Artikolu 7(1), (2) u (3) u l-Artikolu 9(1) għandhom jiġu
 eżerċitati skont ir-Regolament (UE) Nru 182/2011 tal-Parlament
 Ewropew u tal-Kunsill tas-16 ta’ Frar 2011 li jistabbilixxi
 r-regoli u l-prinċipji ġenerali dwar il-modalitajiet ta’ kontroll mill-Istati
 Membri tal-eżerċizzju mill-Kummissjoni tas-setgħat ta’
 implimentazzjoni[16].
 B’kunsiderazzjoni tan-natura ta’ dawk l-atti ta’ implimentazzjoni, b’mod
 partikolari n-natura ta’ orjentazzjoni tal-politika tagħhom jew
 l-implikazzjonijiet finanzjarji tagħhom, il-proċedura ta’
 eżaminazzjoni għandha fil-prinċipju tintuża
 għall-adozzjoni tagħhom, ħlief għal miżuri ta’ skala
 finanzjarja żgħira.
 (29)
 L-organizzazzjoni u l-funzjonament tas-Servizz
 Ewropew għall-Azzjoni Esterna huma deskritti fid-Deċiżjoni
 tal-Kunsill 2010/427/UE.
 ADOTTAW DAN IR-REGOLAMENT:
 Titolu I. Il-PRINĊIPJI U
 L-OBJETTIVI
 Artikolu 1
 L-objettiv u l-ambitu globali
 1.
 L-Unjoni qed timmira li tistabbilixxi żona ta’
 prosperità u ta’ viċinanza tajba li tinvolvi l-Unjoni Ewropea u
 l-pajjiżi u t-territorji elenkati fl-Anness għal dan ir-Regolament
 (minn hawn ’il quddiem ‘il-pajjiżi msieħba’) billi tiżviluppa
 relazzjoni speċjali.
 2.
 L-appoġġ tal-Unjoni taħt dan
 ir-Regolament għandu jintuża għall-benefiċċju
 tal-pajjiżi msieħba u jista’ wkoll jintuża għall-benefiċċju
 komuni tal-UE u l-pajjiżi msieħba.
 3.
 Il-finanzjament tal-Unjoni jista’ jintuża
 wkoll bil-għan li jippermetti l-parteċipazzjoni tal-Federazzjoni
 Russa fil-programmi ta’ Kooperazzjoni Transkonfinali u dawk multinazzjonali
 rilevanti, biex jirrifletti l-istatus speċifiku tal-Federazzjoni Russa
 kemm bħala ġar tal-Unjoni kif ukoll bħala msieħeb
 strateġiku fir-reġjun.
 Artikolu 2
 L-objettivi speċifiċi tal-appoġġ tal-Unjoni
 1.
 L-appoġġ taħt dan ir-Regolament
 għandu jippromwovi l-kooperazzjoni politika mtejba u l-integrazzjoni
 ekonomika progressiva bejn l-Unjoni u l-pajjiżi msieħba u, b’ mod
 partikolari, l-implimentazzjoni tal-ftehimiet ta’ sħubija u kooperazzjoni,
 il-ftehimiet ta’ assoċjazzjoni jew xi ftehimiet oħrajn eżistenti
 u futuri, u l-pjanijiet ta’ azzjoni maqbula b’mod konġunt.
 2.
 L-appoġġ tal-Unjoni għandu jimmira
 b’mod partikolari sabiex:
 (a)
 issir promozzjoni tad-drittijiet tal-bniedem u
 l-libertajiet fundamentali, l-istat tad-dritt, il-prinċipji
 tal-ugwaljanza, l-istabbiliment ta’ demokrazija profonda u sostenibbli,
 il-promozzjoni ta’ governanza tajba u l-iżvilupp ta’ soċjetà
 ċivili b’saħħitha inklużi l-imsieħba soċjali;
 (b)
 tinkiseb l-integrazzjoni progressiva fis-suq intern
 tal-Unjoni u l-kooperazzjoni settorjali u transsettorjali mtejba inkluż
 permezz tal-approssimazzjoni leġiżlattiva u l-konverġenza
 regolatorja lejn standards tal-Unjoni u oħrajn internazzjonali rilevanti,
 bini ta’ istituzzjonijiet u investimenti relatati, notevolment
 fl-interkonnessjonijiet;
 (c)
 jinħolqu l-kundizzjonijiet għal mobbiltà
 tan-nies ġestita tajjeb u l-promozzjoni ta’ kuntatti interpersonali;
 (d)
 jinkiseb żvilupp sostenibbli u inklussiv
 fl-aspetti kollha, it-tnaqqis tal-faqar, inkluż permezz tal-iżvilupp
 tas-settur privat; il-promozzjoni ta’ koeżjoni ekonomika, soċjali u
 territorjali interna, l-iżvilupp rurali, l-azzjoni klimatika u
 r-reżiljenza għad-diżastri;
 (e)
 isir appoġġ għall-ħolqien
 tal-fiduċja u miżuri oħrajn li jikkontribwixxu għas-sigurtà
 u l-prevenzjoni u s-soluzzjoni tal-kunflitti;
 (f)
 isir titjib tal-kollaborazzjoni subreġjonali,
 reġjonali u fil-Viċinat kif ukoll tal-Kooperazzjoni Transkonfinali.
 3.
 Il-kisba ta’ dawn l-objettivi għandha
 tiġi mkejla notevolment bl-użu tar-rapporti perjodiċi rilevanti
 tal-UE dwar l-implimentazzjoni tal-politika, u għall-paragrafi 2(a),
 (d) u (e), permezz tal-indikaturi rilevanti stabbiliti minn organizzazzjonijiet
 internazzjonali u entitajiet rilevanti oħra;
 għall-paragrafi 2(b), (c) u (d) skont l-applikazzjoni tal-qafas
 regolatorju tal-UE mill-pajjiżi msieħba fejn xieraq; għall-paragrafi 2(c)
 u (f), skont in-numru ta’ ftehimiet u azzjonijiet ta’ kooperazzjoni rilevanti.
 L-indikaturi se jinkludu, fost oħrajn, l-elezzjonijiet demokratiċi
 sorveljati b’mod xieraq, il-livell ta’ korruzzjoni, il-flussi tal-kummerċ,
 l-indikaturi li jippermettu l-kejl tad-differenzi ekonomiċi interni,
 inklużi l-livelli tal-impjieg.
 4.
 L-appoġġ tal-Unjoni jista’ jintuża
 wkoll f’żoni oħra meta dan ikun konsistenti mal-objettivi
 ġenerali tal-Politika Ewropea tal-Viċinat.
 Artikolu 3
 Il-qafas tal-politika
 1.
 Il-ftehimiet ta’ sħubija u kooperazzjoni,
 il-ftehimiet ta’ assoċjazzjoni u ftehimiet oħra eżistenti jew
 futuri li jistabbilixxu relazzjoni mal-pajjiżi msieħba,
 Komunikazzjonijiet korrispondenti, konklużjonijiet tal-Kunsill u
 Riżoluzzjonijiet tal-Parlament Ewropew kif ukoll il-konklużjonijiet
 rilevanti tal-laqgħat ministerjali mal-pajjiżi msieħba
 għandhom jikkostitwixxu l-qafas ta’ politika ġenerali
 għall-ipprogrammar u l-implimentazzjoni tal-appoġġ tal-Unjoni
 taħt dan ir-Regolament.
 2.
 Il-pjanijiet ta’
 azzjoni jew dokumenti ekwivalenti oħra miftiehma b’mod konġunt bejn
 il-pajjiżi msieħba u l-Unjoni għandhom jipprovdu l-punt ewlieni
 ta’ referenza sabiex jiġu stabbiliti l-prijoritajiet
 għall-appoġġ tal-Unjoni.
 3.
 Fejn ma jkunx hemm ftehimiet, kif imsemmi
 fil-paragrafu 1, bejn l-Unjoni u l-pajjiżi msieħba,
 l-appoġġ tal-Unjoni jista’ jingħata meta jirriżulta li jkun
 utli sabiex jintlaħqu l-objettivi tal-politika tal-Unjoni, u għandu
 jiġi pprogrammat abbażi ta’ tali objettivi b’kunsidrazzjoni
 tal-bżonnijiet tal-pajjiż ikkonċernat.
 Artikolu 4
 Id-differenzjazzjoni, l-isħubija u l-kofinanzjament
 1.
 L-appoġġ tal-Unjoni pprovdut taħt
 dan ir-Regolament għal kull pajjiż imsieħeb għandu jkun
 iddifferenzjat fil-forma u l-ammonti skont l-impenn tal-pajjiż
 imsieħeb għar-riformi u l-progress tiegħu fl-implimentazzjoni
 ta’ dawn ir-riformi. Tali differenzjazzjoni għandu jirrifletti l-livell
 ta’ ambizzjoni għas-sħubija tal-pajjiż mal-Unjoni, il-progress
 tiegħu fil-bini ta’ demokrazija profonda u sostenibbli, il-progress
 tiegħu fl-implimentazzjoni tal-objettivi ta’ riformi miftiehma,
 il-ħtiġijiet u l-kapaċitajiet tal-pajjiż, u l-impatt
 potenzjali tal-appoġġ mill-Unjoni.
 2.
 L-appoġġ
 tal-Unjoni taħt dan ir-Regolament għandu, fil-prinċipju,
 jiġi stabbilit fi sħubija mal-benefiċjarji. Is-sħubija għandha tinvolvi, kif xieraq,
 l-awtoritajiet nazzjonali, reġjonali u lokali, partijiet interessati
 oħra, is-soċjetà ċivili, l-imsieħba soċjali u atturi
 oħra mhux statali fil-preparazzjoni, l-implimentazzjoni u
 l-monitoraġġ tal-appoġġ tal-Unjoni.
 3.
 L-appoġġ
 tal-Unjoni taħt dan ir-Regolament għandu, fil-prinċipju, jkun
 kofinanzjat mill-pajjiżi benefiċjarji permezz ta’ fondi
 pubbliċi, kontribuzzjonijiet mill-benefiċjarji u sorsi oħra. L-istess prinċipju għandu jkun
 applikabbli għall-kooperazjoni mal-Federazzjoni Russa, b’mod partikolari
 fir-rigward tal-programmi msemmija fl-Artikolu 6(1) (c). Tista’ ssir deroga mir-rekwiżiti ta’
 kofinanzjament f’każijiet debitament ġustifikati u meta dan ikun
 meħtieġ sabiex jiġi sostnut l-iżvilupp tas-soċjetà
 ċivili u ta’ atturi mhux statali, mingħajr preġudizzju
 għall-konformità ma’ kondizzjonijiet oħrajn stabbiliti fir-Regolament
 Finanzjarju.
 Artikolu 5
 Il-koerenza u l-koordinazzjoni tad-donaturi
 1.
 Fl-implimentazzjoni ta’ dan ir-Regolament,
 il-koerenza għandha tiġi żgurata ma’ oqsma oħra tal-azzjoni
 esterna tal-Unjoni kif ukoll politiki rilevanti oħra tal-Unjoni. Għal
 dan il-għan, miżuri ffinanzjati taħt dan ir-Regolament,
 inklużi dawk ġestiti mill-Bank Ewropew tal-Investiment (BEI),
 għandhom ikunu bbażati fuq id-dokumenti tal-politika ta’
 kooperazzjoni deskritti fl-Artikolu 3(1) u (2) kif ukoll fuq l-interessi
 speċifiċi, il-prijoritajiet tal-politika u l-istrateġiji
 tal-Unjoni. Tali miżuri
 għandhom jirrispettaw l-impenji taħt il-ftehimiet multilaterali u
 l-konvenzjonijiet internazzjonali li l-Unjoni u l-pajjiżi msieħba jagħmlu
 parti minnhom.
 2.
 Il-Kummissjoni,
 l-Istati Membri u l-Bank Ewropew tal-Investiment (BEI) għandhom
 jiżguraw il-koerenza bejn l-appoġġ ipprovdut taħt dan
 ir-Regolament u l-appoġġ ipprovdut mill-Unjoni, l-Istati Membri u
 l-Bank Ewropew tal-Investiment.
 3.
 L-Unjoni u l-Istati
 Membri għandhom jikkoordinaw il-programmi ta’ appoġġ rispettivi
 tagħhom bil-għan li jżidu l-effikaċja u l-effiċjenza
 rigward l-għoti tal-appoġġ u d-djalogu politiku skont il-prinċipji
 stabbiliti għat-tisħiħ tal-koordinazzjoni operattiva fil-qasam
 tal-appoġġ estern, u għall-armonizzazzjoni tal-politika u
 l-proċeduri. Il-koordinazzjoni
 għandha tinvolvi konsultazzjonijiet regolari u skambji frekwenti ta’
 informazzjoni rilevanti matul il-fażijiet differenti taċ-ċiklu
 ta’ appoġġ, b’mod partikolari fil-livell tal-qasam ikkonċernat,
 u tista’ twassal għal ipprogrammar konġunt, kooperazzjoni ddelegata
 u/jew arranġamenti ta’ trasferiment.
 4.
 L-Unjoni għandha, flimkien mal-Istati Membri,
 tieħu l-passi neċessarji biex tiżgura l-koordinazzjoni u
 l-kooperazzjoni tajba ma’ organizzazzjonijiet u entitajiet multilaterali u
 reġjonali, inkluż istituzzjonijiet finanzjarji Ewropej,
 istituzzjonijiet finanzjarji internazzjonali, aġenziji tan-Nazzjonijiet
 Uniti, fondi u programmi, fondazzjonijiet privati u politiċi u donaturi
 mhux tal-Unjoni Ewropea.
 Titolu II. L-IPPROGRAMMAR U
 L-ALLOKAZZJONI INDIKATTIVI TAL-FONDI
 Artikolu 6
 It-tipi ta’ programmi
 1.
 L-appoġġ tal-Unjoni taħt dan
 ir-Regolament għand jkun ipprogrammat permezz ta’:
 (a) programmi bilaterali li jkopru l-appoġġ
 għal pajjiż imsieħeb wieħed;
 (b) programmi multinazzjonali li jindirizzaw
 sfidi komuni għall-pajjiżi kollha jew għal numru ta’
 pajjiżi msieħba, u kooperazzjoni reġjonali u subreġjonali
 bejn żewġ pajjiżi msieħba jew aktar, u li jistgħu
 jinkludu l-kooperazzjoni mal-Federazzjoni Russa;
 (c) programmi ta’ Kooperazzjoni
 Transkonfinali li jindirizzaw il-kooperazzjoni bejn Stat Membru wieħed jew
 aktar fuq naħa waħda u pajjiż imsieħeb wieħed jew
 aktar u/jew il-Federazzjoni Russa fuq in-naħa l-oħra li jseħħu
 mal-parti tal-fruntiera esterna tal-UE li tkun kondiviża minnhom.
 2.
 L-appoġġ tal-Unjoni taħt dan
 ir-Regolament għandu jiġi implimentat skont ir-Regolament ta’
 Implimentazzjoni Komuni.
 Artikolu 7
 L-ipprogrammar u l-allokazzjoni indikattiva tal-fondi għal programmi
 indikattivi ta’ pajjiż jew multinazzjonali
 1.
 Għall-pajjiżi fejn jeżistu
 d-dokumenti msemmija fl-Artikolu 3(2), se jkun adottat Qafas ta’
 Appoġġ Uniku multiannwali komprensiv skont il-proċedura ta’
 eżami msemmija fl-Artikolu 15(3) tar-Regolament ta’ Implimentazzjoni
 Komuni. Il-Qafas ta’ Appoġġ Uniku għandu jirrevedi l-progress li
 jkun sar rigward il-qafas ta’ politika u għandu jelenka l-prijoritajiet
 għall-appoġġ tal-Unjoni, primarjament magħżula minn
 dawk inklużi fid-dokumenti msemmija fl-Artikolu 3(2) u fl-istrateġiji
 jew il-pjanijiet tal-pajjiżi msieħba, u li għalihom
 il-valutazzjoni regolari tal-Unjoni tkun uriet il-ħtieġa ta’
 appoġġ. Dan għand jistabbilixxi wkoll il-livell indikattiv ta’
 finanzjament tagħhom. It-tul tal-Qafas ta’ Appoġġ Uniku
 għandu jikkorrispondi għat-tul tad-dokument rilevanti msemmi
 fl-Artikolu 3(2).
 2.
 Għall-pajjiżi fejn ma jkunux jeżistu
 d-dokumenti msemmija fl-Artikolu 3(2), se jkun adottat dokument ta’
 ipprogrammar komprensiv inkluż Strateġija u programm indikattiv
 Multiannwali skont il-proċedura ta’ eżami msemmija
 fl-Artikolu 15(3) tar-Regolament ta’ Implimentazzjoni Komuni. Dan għandu jiddefinixxi strateġija
 għar-rispons tal-Unjoni fuq il-bażi ta’ analiżi tas-sitwazzjoni
 tal-pajjiż ikkonċernat, u tar-relazzjonijiet tiegħu mal-Unjoni,
 l-istrateġiji jew il-pjanijiet tal-pajjiżi msieħba,
 il-prijoritajiet għall-appoġġ tal-Unjoni u l-livell indikattiv
 tal-finanzjament imqassam skont il-prijorità. Dan
 għandu jkoll tul multiannwali xieraq.
 3.
 Għall-programmi multinazzjonali, se jiġi
 adottat dokument ta’ ipprogrammar komprensiv li jinkludi Strateġija u
 programm indikattiv Multiannwali skont il-proċedura ta’ eżami
 msemmija fl-Artikolu 15(3) tar-Regolament ta’ Implimentazzjoni Komuni. Dan għandu jiddefinixxi l-prijoritajiet
 għall-appoġġ tal-Unjoni lejn ir-reġjun jew
 is-subreġjun u l-livell indikattiv tal-finanzjament imqassam skont
 il-prijorità. Dan għandu jkoll tul
 multiannwali xieraq.
 4.
 Id-dokumenti ta’ Qafas ta’ Appoġġ Uniku
 msemmija fil-paragrafu 1 għandhom jiġu riveduti meta jkun
 neċessarju u jistgħu jiġu riveduti skont il-proċedura ta’
 eżami msemmija fl-Artikolu 15(3) tar-Regolament ta’ Implimentazzjoni
 Komuni. Id-dokumenti ta' ipprogrammar msemmija fil-paragrafi 2 u 3
 għandhom jiġu riveduti f’nofs il-perjodu tagħhom jew kull meta
 jkun neċessarju u jistgħu jiġu riveduti skont l-istess
 proċedura.
 5.
 L-allokazzjonijiet finanzjarji għall-programmi
 ta’ pajjiż u dawk multinazzjonali għandhom ikunu ddeterminati billi
 jintużaw kriterji trasparenti u oġġettivi li jirriflettu
 l-prinċipju ta’ differenzjazzjoni msemmi fl-Artikolu 4(1).
 6.
 Fejn ikun neċessarju li jiġu implimentati
 miżuri aktar effettivi għall-benefiċċju komuni tal-Unjoni u
 l-pajjiżi msieħba, f’oqsma bħall-kooperazzjoni transnazzjonali u
 l-interkonnessjonijiet, il-finanzjament taħt dan ir-Regolament jista’
 jinġabar flimkien mal-finanzjament kopert minn Regolamenti tal-Unjoni
 rilevanti oħra li jistabbilixxu strumenti finanzjarji. F’dan il-każ,
 il-Kummissjoni għandha tiddeċiedi liema sett uniku ta’ regoli
 għandu japplika għall-implimentazzjoni.
 7.
 L-Istati Membri u d-donaturi l-oħra li
 jkunu impenjati biex jipprogrammaw b’mod konġunt l-appoġġ
 tagħhom mal-UE għandhom ikunu involuti fil-proċess
 tal-ipprogrammar. Id-dokumenti tal-ipprogrammar jistgħu jkopru wkoll il-kontribut
 tagħhom kif xieraq.
 8.
 Meta l-Istati Membri u d-donaturi l-oħra jkunu
 impenjati biex jipprogrammaw b’mod konġunt l-appoġġ
 tagħhom, dokument ta’ programmar konġunt multiannwali jista’
 jissostitwixxi l-Qafas ta’ Appoġġ Uniku msemmi fil-paragrafu (1)
 u d-dokumenti tal-ipprogrammar msemmija fil-paragrafi (2) u (3),
 bil-kondizzjoni li dan jissodisfa r-rekwiżiti stabbiliti f’dawn
 id-dispożizzjonijiet.
 9.
 F’każ ta’ kriżijiet jew theddid
 għad-demokrazija, l-istat tad-dritt, id-drittijiet tal-bniedem u
 l-libertajiet fundamentali, jew ta’ diżastri naturali jew ikkaġunati
 mill-bniedem, tista’ ssir reviżjoni ad hoc tad-dokumenti tal-ipprogrammar.
 Tali reviżjoni ta’ emerġenza tkun tiżgura li tinżamm
 il-koerenza bejn l-appoġġ tal-Unjoni pprovdut taħt dan ir-Regolament
 u l-appoġġ ipprovdut taħt strumenti finanzjarji oħra
 tal-Unjoni. Reviżjoni ta’ emerġenza tista’ twassal
 għall-adozzjoni tad-dokumenti tal-ipprogrammar riveduti. Meta dan ikun
 il-każ, il-Kummissjoni għandha tibgħat id-dokumenti
 tal-ipprogrammar riveduti lill-Parlament Ewropew u lill-Kunsill għall-informazzjoni
 fi żmien xahar mill-adozzjoni tagħhom.
 Titolu III. IL-KOOPERAZZJONI
 TRANSKONFINALI
 Artikolu 8
 L-eliġibbiltà ġeografika
 1.
 Il-programmi ta’ Kooperazzjoni Transkonfinali
 msemmija fl-Artikolu 6(1) (c) jistgħu jiġu stabbiliti:
 (a)
 għall-fruntieri fuq l-art, li jkopru
 l-unitajiet territorjali li jikkorrispondu għal-livell 3 tan-NUTS jew
 ekwivalenti tul il-fruntieri fuq l-art bejn l-Istati Membri u l-pajjiżi
 msieħba, u/jew ir-Federazzjoni Russa;
 (b)
 għall-fruntieri marittimi, li jkopru
 l-unitajiet territorjali li jikkorrispondu għal-livell 3 tan-NUTS jew
 ekwivalenti tul il-fruntieri marittimi bejn l-Istati Membri u l-pajjiżi
 msieħba u/jew il-Federazzjoni Russa, mifruda b’massimu
 ta’ 150 km, mingħajr preġudizzju għal-aġġustamenti
 potenzjali meħtieġa sabiex jiġu żgurati l-koerenza u
 l-kontinwità tal-azzjoni ta’ kooperazzjoni;
 (c)
 madwar baċir marittimu, li jkopri l-unitajiet
 territorjali kostali li jikkorrispondu għal-livell 2 tan-NUTS jew
 ekwivalenti li jħarsu lejn baċir marittimu komuni għall-Istati
 Membri u l-pajjiżi msieħba u/jew il-Federazzjoni Russa.
 2.
 Sabiex tiġi żgurata l-kontinwità
 tal-iskemi ta’ kooperazzjoni eżistenti u f’każijiet ġustifikati
 oħra, l-unitajiet territorjali li jmissu ma’ dawk imsemmija
 fil-paragrafu 1 jistgħu jitħallew jipparteċipaw fil-Kooperazzjoni
 Transkonfinali.
 3.
 F’każijiet debitament ġustifikati,
 ċentri maġġuri soċjali, ekonomiċi jew kulturali li ma
 jkunux imissu ma’ unitajiet territorjali eliġibbli jistgħu jiġu
 inklużi bil-kundizzjoni li tali parteċipazzjoni tikkontribwixxi
 għall-objettivi stabbiliti fid-dokument tal-ipprogrammar.
 4.
 Meta jiġu stabbiliti programmi skont
 il-paragrafu 1(b), il-Kummissjoni Ewropea tista’, bi ftehim
 mal-imsieħba, tipproponi li l-eliġibbiltà ġeografika tiġi
 estiża għall-unità territorjali kollha tal-livell 2 tan-NUTS li
 fiż-żona tagħha tkun tinstab l-unità territorjali
 tal-livell 3 tan-NUTS.
 Artikolu 9
 L-ipprogrammar u l-allokazzjoni tal-fondi għall-Kooperazzjoni
 Transkonfinali
 1.
 Dokument tal-ipprogrammar għandu jkun
 ippreparat sabiex jiddefinixxi:
 (a) l-objettivi strateġiċi li
 għandhom jiġu segwiti permezz tal-Kooperazzjoni Transkonfinali;
 (b) lista tal-programmi operattivi
 konġunti li għandhom jiġu stabbiliti;
 (c) analiżi indikattiva tar-riżorsi
 bejn il-programmi tal-fruntieri tal-art u dawk marittimi msemmija fl-Artikolu 8(1) (a)
 u (b) u l-programmi tal-baċir tal-baħar imsemmija
 fl-Artikolu 8(1) (c);
 (d) l-allokazzjonijiet multiannwali indikattiv
 għal kull programm operattiv konġunt;
 (e) l-unitajiet territorjali eliġibbli
 biex jipparteċipaw f’kull programm operattiv konġunt, u
 r-reġjuni u ċentri indikati fl-Artikolu 8(2), 8(3) u 8(4);
 (f) l-allokazzjoni indikattiva biex
 tappoġġja, kif xieraq, azzjonijiet orizzontali għall-bini
 tal-kapaċità, in-netwerking u l-iskambju tal-esperjenzi fost il-programmi;
 (g) il-kontribuzzjonijiet
 għall-programmi transnazzjonali stabbiliti taħt ir-Regolament (UE)
 Nru [...] tal-Parlament Ewropew u tal-Kunsill ta’ [...] dwar
 dispożizzjonijiet speċifiċi għall-appoġġ
 mill-Fond Ewropew għall-Iżvilupp Reġjonali għall-għan
 ta’ kooperazzjoni territorjali Ewropea[17],
 li l-pajjiżi msieħba u/jew il-Federazzjoni Russa jipparteċipaw
 fihom.
 Id-dokument tal-ipprogrammar għandu jkopri
 perjodu ta’ seba’ snin u għandu jiġi adottat mill-Kummissjoni skont
 il-proċedura ta’ eżami msemmija fl-Artikolu 15(3) tar-Regolament
 ta’ Implimentazzjoni Komuni. Dan għandu jiġi rivedut f’nofs
 il-perjodu jew kull meta jkun neċessarju skont l-istess proċedura
 msemmija f’dak l-Artikolu.
 2.
 Il-programmi operattivi konġunti għandhom
 ikunu kkofinanzjati permezz tal-Fond Ewropew għall-Iżvilupp
 Reġjonali. L-ammont globali tal-kontribuzzjoni mill-Fond Ewropew
 għall-Iżvilupp Reġjonali għandu jiġi ddeterminat skont
 l-Artikolu 4(4) tar-Regolament (UE) Nru [... tal-Parlament Ewropew u
 tal-Kunsill ta’ [...]dwar dispożizzjonijiet speċifiċi
 għall-appoġġ mill-Fond Ewropew għall-Iżvilupp
 Reġjonali għall-għan ta’ kooperazzjoni territorjali Ewropea[18]]. Id-dispożizzjonijiet
 ta’ dan ir-Regolament għandhom japplikaw għall-użu ta’ din
 il-kontribuzzjoni.
 3.
 L-Istrument għall-Assistenza ta’ Qabel
 l-Adeżjoni jista’ jikkofinanza l-programmi operattivi konġunti li
 jipparteċipaw fihom il-pajjiżi li huma eliġibbli taħt tali
 Strument. Id-dispożizzjonijiet ta’ dan ir-Regolament għandhom
 japplikaw għall-użu ta’ dan il-kofinanzjament.
 4.
 L-allokazzjonijiet indikattivi tal-fondi
 għall-programmi operattivi konġunti għandhom ikunu bbażati
 primarjament fuq il-popolazzjoni taż-żoni eliġibbli. Meta jkunu
 ddeterminati l-allokazzjonijiet indikattivi, jistgħu jsiru
 aġġustamenti biex jirriflettu l-ħtieġa għal
 bilanċ bejn il-kontribuzzjonijiet mill-Fond Ewropew
 għall-Iżvilupp Reġjonali u l-kontribuzzjonijiet ipprovduti
 taħt il-baġit ta’ dan l-Istrument kif ukoll fatturi oħra li
 jolqtu l-intensità tal-kooperazzjoni, bħall-karatteristiċi
 speċifiċi ta’ żoni fuq il-fruntiera u l-kapaċità tagħhom
 biex jiġġestixxu u jassorbu l-appoġġ tal-Unjoni.
 Artikolu 10
 Il-programmi operattivi konġunti
 1.
 Il-Kooperazzjoni Transkonfinali għandha tkun
 implimentata permezz tal-programmi operattivi konġunti multiannwali li
 jkopru l-kooperazzjoni għal fruntiera jew grupp ta’ fruntieri u li
 jinkludu miżuri multiannwali li jsegwu sett konsistenti ta’ prijoritajiet
 u li jistgħu jiġu implimentati bl-appoġġ tal-Unjoni.
 Il-programmi operattivi konġunti għandhom ikunu bbażati fuq d-dokument
 tal-ipprogrammar imsemmija fl-Artikolu 9. Dawn għandhom jinkludu
 deskrizzjoni fil-qosor tas-sistemi ta’ ġestjoni u kontroll li jkopru
 l-elementi msemmija fl-Artikoli 11(2) u 12(2).
 2.
 Il-programmi operattivi konġunti għal
 fruntieri tal-art u dawk marittimi għandhom ikunu stabbiliti għal kull
 fruntiera fil-livell territorjali xieraq u għandhom jinkludu unitajiet
 territorjali eliġibbli li jappartjenu għal Stat Membru wieħed
 jew aktar u għal pajjiż imsieħeb wieħed jew aktar u/jew
 il-Federazzjoni Russa.
 3.
 Il-programmi operattivi konġunti għall-baċiri
 marittimi għandhom ikunu multilaterali, stabbilit fil-livell territorjali
 xieraq u jinkludu unitajiet territorjali eliġibbli li jħarsu lejn
 baċir marittimu komuni li jappartjeni lil diversi pajjiżi
 parteċipanti, inklużi mill-inqas Stat Membru wieħed u
 pajjiż imsieħeb wieħed u/jew il-Federazzjoni Russa. Dawn
 jistgħu jinkludu attivitajiet bilaterali li jsostnu l-kooperazzjoni bejn
 Stat Membru wieħed u pajjiż imsieħeb wieħed u/jew
 il-Federazzjoni Russa.
 4.
 Fi żmien sena mill-approvazzjoni tad-dokument
 tal-ipprogrammar imsemmi fl-Artikolu 9, il-pajjiżi parteċipanti
 għandhom jippreżentaw b’mod konġunt proposti għal programmi
 operattivi konġunti lill-Kummissjoni. Il-Kummissjoni għandha tadotta
 kull programm operattiv konġunt wara li tivvaluta l-konsistenza tiegħu
 ma’ dan ir-Regolament, mad-dokument tal-ipprogrammar u mar-regoli ta’
 implimentazzjoni.
 5.
 Ir-reġjuni f’pajjiżi minbarra
 l-pajjiżi imsieħba, il-Federazzjoni Russa jew l-Istati Membri, li
 jmissu ma’ reġjuni eliġibbli kif definit
 fl-Artikolu 8(1) (a) u (b) jew iħarsu lejn baċir marittimu
 komuni fejn ikun qiegħed jiġi stabbilit programm operattiv
 konġunt jistgħu jiġu koperti permezz ta’ programm operattiv
 konġunt u jibbenefikaw minn appoġġ tal-Unjoni taħt
 il-kondizzjonijiet stipulati fid-dokument tal-ipprogrammar msemmija
 fl-Artikolu 9.
 6.
 Il-Kummissjoni u l-pajjiżi parteċipanti
 għandhom jieħdu l-miżuri xierqa biex jiżguraw li
 l-programmi tal-baċiri marittimi stabbiliti taħt dan ir-Regolament u
 l-programmi ta’ kooperazzjoni transnazzjonali stabbiliti taħt ir-Regolament
 (UE) Nru [....] u li jkollhom koperturi ġeografiċi li
 jikkoinċidu parzjalment ikunu komplementari u jirriinfurzaw lil xulxin.
 7.
 Il-programmi operattivi konġunti jistgħu
 jiġu riveduti fuq l-inizjattiva tal-pajjiżi parteċipanti jew
 tal-Kummissjoni għal raġunijiet bħal:
 - bidliet fil-prijoritajiet ta’
 kooperazzjoni, żviluppi soċjoekonomiċi,
 - riżultati tal-implimentazzjoni
 tal-miżuri kkonċernati u dawk prodotti mill-proċess ta’
 monitoraġġ u evalwazzjoni,
 - il-ħtieġa ta’
 aġġustament tal-ammonti tal-fondi disponibbli u r-riallokazzjoni
 tar-riżorsi.
 8.
 Wara l-adozzjoni
 tal-programmi operattivi konġunti, il-Kumissjoni għandha tikkonkludi
 ftehim ta’ finanzjament mal-pajjiżi msieħba u/jew il-Federazzjoni
 Russa. Il-Ftehim ta’ finanzjament għandu
 jinkludi d-dispożizzjonijiet legali meħtieġa
 għall-implimentazzjoni tal-programm operattiv konġunt u jista’ wkoll
 jiġi ffirmati minn pajjiżi parteċipanti oħra, u
 mill-Awtorità ta’ Ġestjoni msemmija fl-Artikolu 12(2) (c).
 Fejn meħtieġ, memorandum ta’ ftehim
 għandu jkun konkluż bejn il-pajjiżi parteċipanti u
 l-Awtorità ta’ Ġestjoni sabiex jiġu stabbiliti r-responsabbiltajiet
 finanzjarji speċifiċi tal-pajjiżi.
 9.
 Programm operattiv konġunt li jkun jinvolvi
 aktar minn pajjiż imsieħeb wieħed ikun stabbilit jekk mill-inqas
 pajjiż imsieħeb wieħed jiffirma l-ftehim ta’ finanzjament.
 Pajjiżi msieħba oħra koperti permezz ta’ programm stabbilit
 jistgħu jissieħbu fil-programm fi kwalunkwe ħin billi jiffirmaw
 il-ftehim ta’ finanzjament.
 10.
 Jekk pajjiż parteċipanti jimpenja
 ruħu biex jikkofinanzja programm b’mod konġunt, il-programm operattiv
 konġunt għandu jiċċara l-arranġamenti
 għall-provvista, l-użu u l-monitoraġġ tal-kofinanzjament. Il-ftehim ta’ finanzjament relatat għandu jiġi ffirmat
 mill-pajjiżi parteċipanti kollha.
 11.
 Il-programmi operattivi konġunti jistgħu
 wkoll jipprovdu għal kontribuzzjoni finanzjarja minn u għal strumenti
 li magħhom jistgħu jiġu kkombinati għotjiet,
 soġġetti għar-regoli ta’ dawn l-istrumenti, sakemm dan jikkontribwixxi
 għall-ksib tal-prijoritajiet tal-programmi.
 12.
 B’segwitu għall-prinċipju
 tas-sħubija, il-pajjiżi parteċipanti għandhom
 jagħżlu b’mod konġunt azzjonijiet għall-appoġġ
 tal-Unjoni li jkunu konsistenti mal-prijoritajiet u l-miżuri tal-programm
 operattiv konġunt.
 13.
 F’każijiet
 speċifiċi u debitament ġustifikati, fejn:
 (a) programm operattiv konġunt ma jkunx
 jista’ jiġi sottomess minħabba problemi li jirriżultaw minn
 relazzjonijiet bejn il-pajjiżi parteċipanti jew bejn l-Unjoni Ewropea
 u pajjiż imsieħeb,
 jew
 (b) sat-30 ta’ Ġunju 2017, u
 mhux aktar tard, il-pajjiżi parteċipanti jkunu għadhom ma
 ippreżentawx lill-Kummissjoni programm operattiv konġunt,
 jew
 (c) ħadd mill-pajjiżi msieħba
 koperti mill-programm ma jkun iffirma il-ftehim ta’ finanzjament rilevanti sa’
 tmiem is-sena wara l-adozzjoni tal-programm,
 il-Kummissjoni, wara konsultazzjonijiet mal-Istat
 jew Stati Membri konċernati, għandha tieħu l-passi
 meħtieġa sabiex tippermetti lill-Istat jew l-Istati Membri
 kkonċernati li jużaw il-kontribuzzjoni mill-Fond Ewropew għall-Iżvilupp
 Reġjonali għall-programm operattiv konġunt skont
 l-Artikolu 4(7) u (8) tar-Regolament (UE) Nru [...] .
 14.
 L-impenji baġitarji għal azzjonijiet jew
 programmi tas-CBC li jestendu għal aktar minn sena finanzjarja
 jistgħu jinqasmu fuq diversi snin f’pagamenti annwali.
 Artikolu 11
 Il-ġestjoni tal-programmi operattivi konġunti
 1.
 Il-programmi operattivi konġunti
 għandhom, fil-prinċipju, jiġu implimentati permezz ta’
 ġestjoni kondiviża mal-Istati Membri. Il-pajjiżi
 parteċipanti jistgħu wkoll jipproponu l-implimentazzjoni permezz ta’ ġestjoni
 indiretta, permezz ta’ entità elenkata fir-Regolament Finanzjarju u
 f’konformità mar-Regoli ta’ Implimentazzjoni msemmija fl-Artikolu 12(2).
 2.
 Il-Kummissjoni għandha tissodisfa lilha
 nnifisha fuq il-bażi ta’ informazzjoni disponibbli li l-Istat Membru
 f’każ ta’ ġestjoni kondiviża, jew il-pajjiż imsieħeb
 jew l-organizzazzjoni internazzjonali fil-każ ta’ ġestjoni indiretta,
 ikunu stabbilixxew u joperaw sistemi ta’ ġestjoni u kontroll li jkunu
 konformi mar-Regolament Finanzjarju, dan ir-Regolament, u r-regoli ta’
 implimentazzjoni tiegħu msemmija fl-Artikolu 12(2).
 L-Istati Membri, il-pajjiżi msieħba u
 l-organizzazzjonijiet internazzjonali kkonċernati għandhom
 jiżguraw il-funzjonament effettiv tas-sistema ta’ ġestjoni u kontroll
 tagħhom, il-legalità u r-regolarità tat-tranżazzjonijiet sottostanti
 u r-rispett tal-prinċipju ta’ ġestjoni finanzjarja soda. Huma
 għandhom ikunu responsabbli għall-ġestjoni u l-kontroll
 tal-programmi.
 Il-Kummissjoni tista’ titlob lill-Istat Membru jew
 il-pajjiż imsieħeb jew l-organizzazzjoni internazzjonali
 konċernati sabiex jeżaminaw ilment imressaq lill-Kummissjoni dwar
 l-għażla jew l-implimentazzjoni tal-operazzjonijiet
 appoġġjati taħt dan it-Titolu jew il-funzjonament tas-sistema
 ta’ ġestjoni u kontroll.
 3.
 Sabiex jippermettu lill-programmi operattivi
 konġunti biex jippreparaw b’mod xieraq għall-implimentazzjoni,
 in-nefqa mġarrba wara l-preżentazzjoni tal-programmi operattivi
 konġunti lill-Kummissjoni għandha tkun eliġibbli l-iktar kmieni
 mill-1 ta’ Jannar 2014.
 4.
 Fejn l-eleġibiltà hija ristretta skont
 l-Artikolu 8(7) tar-Regolament ta’ Implimentazzjoni Komuni, l-entità
 msemmija fil-paragrafu 1, li tista’ tagmel sejħiet għal proposti
 u offerti, hija intitolata f’dan il-każ biex taċċetta bħala
 eliġibbli offerenti, applikanti u kandidati minn pajjiżi mhux
 eliġibbli, jew oġġetti minn oriġini mhux eliġibbli,
 skont l-Artikolu 9(3) tar-Regolament ta’ Implimentazzjoni Komuni.
 Artikolu 12
 Ir-regoli ta’ implimentazzjoni għall-Kooperazzjoni Transkonfinali
 1.
 Ir-regoli ta’ implimentazzjoni li jistabbilixxu
 dispożizzjonijiet speċifiċi għall-implimentatazzjoni ta’
 dan it-Titolu għandhom jiġu adottati permezz ta’ att delegat skont
 l-Artikolu 14.
 2.
 Kwistjonijiet koperti
 mir-regoli ta’ implimentazzjoni għandhom jinkludu dispożizzjonijiet
 dwar:
 (a)
 ir-rata u l-metodi ta’ kofinanzjament;
 (b)
 il-preparazzjoni, il-modifika u l-għeluq ta’
 programmi operattivi konġunti;
 (c)
 ir-rwol u l-funzjoni tal-istrutturi tal-programm:
 Il-Kumitat Konġunt ta’ Monitoraġġ, l-Awtorità ta’ Ġestjoni
 u s-Segretarjat Tekniku Konġunt tagħha, Kumitati Konġunti
 tal-Għażla, inklużi kumitati permanenti tagħhom,
 l-identifikazzjoni effettiva, il-kontabbiltà u r-responsabbiltà,
 id-deskrizzjoni tas-Sistemi tal-Ġestjoni u l-Kontroll, u l-kundizzjonijiet
 dwar il-ġestjoni teknika u finanzjarja tal-appoġġ tal-Unjoni,
 inklużi l-eliġibbiltà tan-nefqa;
 (d)
 il-proċeduri ta’ rkupru;
 il-monitoraġġ u l-evalwazzjoni;
 (e)
 l-attivitajiet ta’ viżibbiltà u informazzjoni;
 (f)
 il-ġestjoni kondiviża u indiretta kif
 imsemmi fl-Artikolu 6(2) tar-Regolament ta’ Implimentazzjoni Komuni.
 Titolu IV. ID-DISPOŻIZZJONIJIET
 FINALI
 Artikolu 13
 L-aġġornament tal-Anness
 Il-lista ta’ pajjiżi benefiċjarji
 fl-Anness għal dan ir-Regolament tista’ tiġi aġġornata wara
 deċiżjonijiet politiċi magħmula mill-Kunsill dwar l-ambitu
 tal-politika tal-Viċinat. Modifika tal-Anness għandha tiġi
 adotta permezz ta’ att delegat f’konformità mal-Artikolu 14.
 Artikolu 14
 Exerċitar tad-delega
 1.
 Id-delegazzjoni tas-setgħat imsemmija
 fl-Artikolu 12 u 13 għandha tingħata għall-perjodu ta’
 validità ta’ dan ir-Regolament.
 2.
 Id-delegazzjoni tas-setgħat tista’ tiġi
 revokata fi kwalunkwe mument mill-Parlament Ewropew jew mill-Kunsill.
 Deċiżjoni ta’ revoka għandha ttemm id-delega tas-setgħat
 speċifikata f’dik id-deċiżjoni. Hija għandha tidħol
 fis-seħħ l-għada tal-pubblikazzjoni tad-deċiżjoni
 f’Il-Ġurnal Uffiċjali tal-Unjoni Ewropea jew f’data aktar tard
 speċifikata fiha. Hija ma għandha taffettwa l-validità tal-ebda att
 iddelegat li diġà jkun fis-seħħ.
 3.
 Hekk kif tadotta att iddelegat, il-Kummissjoni
 għandha tinnotifika dan fl-istess ħin lill-Parlament Ewropew u
 lill-Kunsill.
 4.
 Att delegat adottat għandu jidħol
 fis-seħħ biss jekk ma ssir ebda oġġezzjoni mill-Parlament
 Ewropew jew mill-Kunsill fi żmien xahrejn (2) tan-notifika ta’ dak l-att
 lill-Parlament Ewropew u lill-Kunsill jew jekk, qabel l-iskadenza ta’ dak
 il-perjodu, kemm il-Parlament Ewropew kif ukoll il-Kunsill ikunu informaw
 lill-Kummissjoni li mhux se joġġezzjonaw. Dak il-perjodu għandu
 jiġi estiż b’xahrejn (2) fuq l-inizjattiva tal-Parlament Ewropew jew
 tal-Kunsill.
 Artikolu 15
 Il-kumitat
 Il-Kummissjoni għandha tkun assistita
 mill-Kumitat tal-Istrumenti Ewropew ta’ Viċinat. Dak il-kumitat
 għandu jkun kumitat skont it-tifsira tar-Regolament (UE)
 Nru 182/2011.
 Artikolu 16
 Il-parteċipazzjoni ta’ pajjiż terz mhux elenkat fl-Anness
 1.
 F’ċirkostanzi debitament ġustifikati u
 sabiex tiġi żgurata l-koerenza u l-effikaċja tal-finanzjament
 tal-Unjoni jew biex titrawwem kooperazzjoni reġjonali u
 transreġjonali, il-Kummissjoni tista’ tiddeċiedi li testendi
 l-eliġibbiltà ta’ azzjonijiet għall-pajjiżi, it-territorji u
 r-reġjuni li kieku ma kinux ikunu eliġibbli għall-finanzjament.
 Minkejja d-dispożizzjonijiet tal-Artikolu 8(1) tar-Regolament ta’
 Implimentazzjoni Komuni, persuni fiżiċi u legali minn pajjiżi,
 territorji u reġjuni kkonċernati jistgħu jipparteċipaw
 fil-proċeduri li jimplimentaw tali azzjonijiet.
 2.
 Jistgħu jsiru dispożizzjonijiet għal
 din il-possibbiltà fid-dokumenti tal-ipprogrammar msemmija fl-Artikolu 7.
 Artikolu 17
 Is-sospensjoni
 tal-appoġġ tal-Unjoni
 Mingħajr preġudizzju
 għad-dispożizzjonijiet dwar is-sospensjoni ta’ għajnuna fi
 ftehimiet ta’ sħubija u kooperazzjoni u ftehimiet ta’ assoċjazzjoni
 ma’ pajjiżi u reġjuni msieħba, fejn pajjiż imsieħeb
 jonqos milli josserva l-prinċipji tad-demokrazija, l-istat tad-dritt u
 r-rispett għad-drittijiet tal-bniedem u l-libertajiet fundamentali,
 l-Unjoni għandha tistieden lill-pajjiż ikkonċernat għal
 konsultazzjonijiet sabiex tinstab soluzzjoni aċċettabbli
 għaż-żewġ partijiet, ħlief f’każi ta’
 urġenza speċjali. Fejn il-konsultazzjoni mal-pajjiż
 ikkonċernat ma twassalx għal soluzzjoni aċċettabbli
 għaż-żewġ partijiet, jew jekk il-konsultazzjonijiet ikunu
 rrifjutati jew fil-każ ta’ urġenza speċjali, il-Kunsill jista’
 jieħu miżuri xierqa skont l-Artikolu 215(1) tat-Trattat dwar
 il-Funzjonament tal-Unjoni Ewropea, li jistgħu jinkludu s-sospensjoni
 sħiħa jew parzjali tal-appoġġ mill-Unjoni.
 Artikolu 18
 L-ammont ta’ referenza finanzjarja
 1.
 Il-pakkett finanzjarju disponibbli
 għall-implimentazzjoni ta’ dan ir-Regolament għall-perjodu ta’ bejn
 l-2014 sal-2020 għandu jkun EUR 18 182 300 000
 (prezzijiet attwali). Sa 5% tal-pakkett finanzjarju għandu jkun allokat
 lill-programmi ta’ Kooperazzjoni Transkonfinali msemmijin
 fl-Artikolu 6(1) (c).
 2.
 L-approprjazzjonijiet annwali għandhom
 jiġu awtorizzati mill-awtorità tal-baġit fil-limiti tal-qafas
 finanzjarju.
 3.
 Kif imsemmi fl-Artikolu 13,
 il-paragrafu 2 tar-Regolament "Erasmus għal kulħadd",
 sabiex tkun promossa d-dimensjoni internazzjonali tal-edukazzjoni ogħla,
 ammont indikattiv ta’ EUR 1 812 100 000 mill-istrumenti
 esterni differenti (l-Istrument tal-Kooperazzjoni għall-Iżvilupp,
 l-Istrument Ewropew ta’ Viċinat, l-Istrument għall-Assistenza ta’
 Qabel l-Adeżjoni, l-Istrument ta’ Sħubija u l-Fond Ewropew
 għall-Iżvilupp), ser ikunu allokati għall-azzjonijiet ta’
 mobbiltà fit-tagħlim lil jew minn pajjiżi mhux tal-UE u
 għad-djalogu ta’ kooperazzjoni u politika ma’
 awtoritajiet/istituzzjonijiet/organizzazzjonijiet minn dawn il-pajjiżi.
 Id-dispożizzjonijiet tar-Regolament "Erasmus għal
 kulħadd" se japplikaw għall-użu ta’ dawk il-fondi.
 Il-finanzjament se jsir disponibbli permezz ta’ 2 allokazzjonijiet
 multiannwali li jkopru biss l-ewwel 4 snin u t-3 snin li jifdal rispettivament.
 Dan il-finanzjament se jkun rifless fl-ipprogrammar indikattiv multiannwali ta’
 dawn l-istrumenti, skont il-ħtiġijiet u l-prijoritajiet identifikati
 tal-pajjiżi kkonċernati. L-allokazzjonijiet jistgħu jiġu
 riveduti f’każ ta’ ċirkustanzi imprevisti jew tibdiliet politiċi
 importanti konformi mal-prijoritajiet esterni tal-UE.
 Artikolu 19
 Is-Servizz Ewropew għall-Azzjoni Esterna
 L-applikazzjoni ta’ dan ir-Regolament
 għandha ssir f’konformità mad-Deċiżjoni tal-Kunsill (UE)
 Nru 2010/427/UE, li tistabbilixxi l-organizzazzjoni u l-funzjonament
 tas-Servizz Ewropew għall-Azzjoni Esterna.
 Artikolu 20
 Id-dħul fis-seħħ
 Dan ir-Regolament għandu jidħol
 fis-seħħ fit-tielet jum wara l-pubblikazzjoni tiegħu
 f’Il-Ġurnal Uffiċjali tal-Unjoni Ewropea. Għandu japplika
 mill-1 ta’ Jannar 2014.
 Dan ir-Regolament għandu jorbot
 fl-intier tiegħu u japplika direttament fl-Istati Membri kollha.
 Magħmul fi Brussell,
 Għall-Parlament Ewropew Għall-Kunsill
 Il-President Il-President
 ANNESS
 Il-pajjiżi msieħba msemmija
 fl-Artikolu 1
 L-Alġerija
 L-Armenja
 L-Azerbajġan
 Il-Bjelorussja
 L-Eġittu
 Il-Ġeorġja
 L-Iżrael
 Il-Ġordan
 Il-Libanu
 Il-Libja
 Ir-Repubblika tal-Moldova
 Il-Marokk
 It-territorju Palestinjan okkupat (tPo)
 Is-Sirja
 It-Tuniżija
 l-Ukrajna
 ID-DIKJARAZZJONI FINANZJARJA
 LEĠIŻLATTIVA
 GĦALL-ISTRUMENT EWROPEW TA’ VIĊINAT
 1. IL-QAFAS TAL-PROPOSTA/INIZJATTIVA
 1.1. It-titolu tal-proposta/inizjattiva
 1.2. Il-qasam/l-oqsma
 politiku/iċi kkonċernati fl-istruttura ABM/ABB
 1.3. In-natura
 tal-proposta/inizjattiva
 1.4. L-objettiv/i
 1.5. Ir-raġunijiet
 għall-proposta/inizjattiva
 1.6. Tul
 ta' żmien u impatt finanzjarju
 1.7. Il-metodu/i
 tal-ġestjoni previst/i
 2. MIŻURI TA’ ĠESTJONI
 2.1. Regoli
 dwar il-monitoraġġ u r-rappurtar
 2.2. Sistema
 ta’ ġestjoni u kontroll
 2.3. Miżuri
 għall-prevenzjoni tal-frodi u irregolaritajiet
 2.4. Stima
 tal-ispejjeż u l-benefiċċji tal-kontrolli
 3. L-ISTIMA TAL-IMPATT FINANZJARJU
 TAL-PROPOSTA/INIZJATTIVA
 3.1. L-intestatura/i
 tal-qafas finanzjarju multiannwali u l-linja/i baġitarja tan-nefqa
 affettwata/i
 3.2. L-istima
 tal-impatt fuq in-nefqa
 3.2.1. Sommarju tal-istima tal-impatt fuq in-nefqa
 3.2.2. L-istima
 tal-impatt fuq l-approprjazzjonijiet operattivi
 3.2.3. Impatt
 stmat fuq approprjazzjonijiet ta’ natura amministrattiva
 3.2.4. Il-kompatibbiltà
 mal-qafas finanzjarju multiannwali attwali
 3.2.5. Il-parteċipazzjoni ta’ partijiet terzi
 fil-finanzjament
 3.3. L-istima
 tal-impatt fuq id-dħul
 ID-DIKJARAZZJONI FINANZJARJA
 LEĠIŻLATTIVA GĦALL-PROPOSTI
 1. IL-QAFAS TAL-PROPOSTA/INIZJATTIVA
 1.1 It-titolu
 tal-proposta/inizjattiva
 Proposta għal Regolament tal-Parlament Ewropew u tal-Kunsill (KE) Nru XXX li tistabbilixxi Strument Ewropew ta’ Viċinati (ENI);
 1.2. Il-qasam/l-oqsma
 politiku/iċi kkonċernati fl-istruttura ABM/ABB[19]
 Titolu 19:
 Ir-Relazzjonijiet Esterni
 Attività 19 08
 : L-Istrument tal-Politika Ewropea tal-Viċinat u r-relazzjonijiet
 mar-Russja
 It-titolu ta’ dan il-kapitolu
 tal-baġit 19 08 jikkorrispondi għall-istruttura attwali
 tal-istrumenti finanzjarji 2007-2013. Hu propost li tinżamm l-istess
 attività 19 08 iżda li jkun immodifikat it-titolu ta’ dan
 il-kapitolu għall-perijodu 2014-2020 kif ġej:
 19 08 : L-Istrument
 Ewropew ta’ Viċinat
 1.3. In-natura tal-proposta/inizjattiva
 X Il-proposta/inizjattiva tirrigwarda azzjoni
 ġdida
 ̈ Il-proposta/inizjattiva
 tirrigwarda azzjoni ġdida wara proġett pilota/azzjoni preparatorja[20]
 ̈Il-proposta/inizjattiva hija relatata mal-estenzjoni ta’
 azzjoni eżistenti
 ̈ Il-proposta/inizjattiva
 hija relatata ma’ azzjoni ridiretta lejn azzjoni ġdida
 1.4. L-objettivi
 1.4.1. Il-Kummissjoni għan
 strateġiku multiannwali (i) fil-mira tal-proposta / inizjattiva
 L-Ewropa fid-Dinja: nagħmlu l-preżenza
 tagħna tinħass fix-xena globali
 1.4.2. L-objettiv(i)
 speċifiku/ċi u l-attività(jiet) tal-ABM/ABB konċernati
 Il-Politika
 Ewropea tal-Viċinat timmira li tistabbilixxi żona ta’ prosperità u
 ta’ viċinanza tajba fuq il-fruntieri tal-UE, notevolment permezz ta’
 assoċjazzjoni politika mtejba, tal-integrazzjoni ekonomika u kooperazzjoni
 mill-qrib f’numru ta’ setturi. Fil-perjodu 2014-2020 dawn l-objettivi ser
 ikomplu jkunu appoġġjati mill-UE permezz ta’ għodda finanzjarja
 ddedikata, l-Istrument Ewropew ta’ Viċinat (ENI) li se jissostitwixxi
 l-Istrument Ewropew ta’ Viċinat u Sħubija stabbilit fl-2006. L-ENI se
 jipprovdi l-parti l-kbira tal-finanzjament mill-baġit tal-UE
 għall-imsieħba.
 L-Appoġġ
 Komunitarju taħt dan ir-Regolament għandu jippromwovi kooperazzjoni
 politika akbar u mtejba u l-integrazzjoni ekonomika progressiva bejn l-Unjoni
 Ewropea u l-pajjiżi msieħba u, b’mod partikolari, l-implimentazzjoni
 ta’ ftehimiet ta’ sħubija u kooperazzjoni, ftehimiet ta’
 assoċjazzjoni jew ta’ ftehimiet oħrajn eżistenti u futuri, kif ukoll
 Pjanijiet ta’ Azzjoni miftiehma b’mod konġunt.
 L-appoġġ
 tal-Unjoni għandu jimmira b’mod partikolari sabiex:
 a) issir
 promozzjoni tad-drittijiet tal-bniedem u l-libertajiet fundamentali, l-istat
 tad-dritt, il-prinċipji tal-ugwaljanza, l-istabbiliment ta’ demokrazija
 profonda u sostenibbli, il-promozzjoni ta’ governanza tajba u l-iżvilupp
 ta’ soċjetà ċivili b’saħħitha inklużi l-imsieħba
 soċjali;
 b) tinkiseb
 l-integrazzjoni progressiva fis-suq intern tal-Unjoni u l-kooperazzjoni
 settorjali u transsettorjali mtejba, inkluż permezz tal-approssimazzjoni
 leġiżlattiva u l-konverġenza regolatorja lejn standards
 tal-Unjoni u oħrajn internazzjonali rilevanti, bini ta’ istituzzjonijiet u
 investimenti relatati, notevolment fl-interkonnessjonijiet;
 c)
 jinħolqu l-kundizzjonijiet għal mobbiltà tan-nies ġestita tajjeb
 u għal kuntatti interpersonali fuq livelli differenti;
 d) jinkiseb
 żvilupp sostenibbli u inklussiv fl-aspetti kollha, it-tnaqqis tal-faqar,
 il-ħolqien tax-xogħol, inkluż permezz tal-iżvilupp
 tas-settur privat; il-promozzjoni ta’ koeżjoni ekonomika, soċjali u
 territorjali interna, l-iżvilupp rurali, l-azzjoni klimatika u
 r-reżiljenza għad-diżastri;
 e) isir
 appoġġ għall-ħolqien tal-fiduċja u miżuri
 oħrajn li jikkontribwixxu għas-sigurtà u l-prevenzjoni u s-soluzzjoni
 tal-kunflitti;
 f) issir
 kollaborazzjoni subreġjonali, reġjonali u fil-Viċinat kif ukoll
 il-Kooperazzjoni Transkonfinali.
 L-appoġġ
 tal-Unjoni jista’ jintuża wkoll f’żoni oħra meta dan ikun
 konsistenti mal-objettivi ġenerali tal-Politika Ewropea tal-Viċinat.
 L-attività/jiet
 ABM/ABB kkonċernata/i
 L-attività 19.08
 trid tiġi ntitolata mill-ġdid kif ġej: L-Istrument Ewropew ta’
 Viċinat
 1.4.3. Riżultat(i) u impatt
 mistenni
 Speċifika
 l-effetti li l-proposta/inizjattiva għandu jkollhom fuq
 il-benefiċjarji/gruppi fil-mira.
 Il-kuntest
 L-Artikolu 8
 tat-Trattat tal-Unjoni Ewropea u tal-viżjoni tal-PEV ġdida għal
 Viċinat eqreb, demokratiku, żviluppat u stabbli, fejn kull
 pajjiż imsieħeb igawdi l-benefiċċji ta’ approċċ
 imfassal u differenzjat, isejħu għall-adattament tal-Istrument
 finanzjarju futur għall-Viċinat maż-żieda fil-livell ta’
 ambizzjoni tal-PEV imġedda. L-aktar minħabba l-fatt li
 l-implimentazzjoni ta’ tali viżjoni se ġġib sfidi kbra
 għall-imsieħba li jridu jagħmlu riformi diffiċli li
 jinvolvu ħafna spejjeż qabel ma l-benefiċċji jibdew
 verament jidhru.
 L-ENI futur
 għandu jimmira notevolment biex jintlaħqu l-għanijiet ewlenin
 tal-viżjoni l-ġdida tal-PEV u jiġu indirizzati l-problemi u
 l-isfidi speċifiċi identifikati fil-passat.
 Il-Komunikazzjoni
 "Risposti ġodda għal Viċinat fi trasformazzjoni”
 tistabbilixxi t-toroq lejn l-Ewropa tal-Lvant u l-Kawkasu tan-Nofsinhar permezz
 tat-tkomplija tal-implimentazzjoni tas-Sħubija tal-Lvant u lejn
 in-Nofsinhar tal-Mediterran, fil-kuntest il-ġdid tal-“Isħubija
 għad-Demokrazija u l-Prosperità Kondiviża”.
 Bl-offerta ta’
 “Sħubija għad-Demokrazija u l-Prosperità Kondiviża”, b’mod
 partikolari, l-UE trid li tappoġġja t-trasformazzjoni demokratika li
 bdiet fl-Eġittu u fit-Tuneżija u li tista’ testendi lejn pajjiżi
 oħra tan-Nofsinhar tal-Mediterran.
 Ir-Reviżjoni
 Strateġika tal-Politika Ewropea tal-Viċinat (PEV) li saret is-sena
 l-oħra identifikat oqsma fejn il-politika tista’ tiġi
 msaħħa b’mod konsiderevoli. Il-proċessi ta’ tranżizzjoni
 fin-Nofsinhar tal-Mediterran u l-aspirazzjonijiet qawwija li l-popli ta’ dawn
 il-pajjiżi wrew għal bidla politika u ekonomika jagħmlu
 l-appoġġ tal-UE element aktar kruċjali milli kien fil-passat, u
 jindikaw oqsma fejn l-UE u l-pajjiżi msieħba jistgħu u
 għandhom jagħtu kontribut akbar. Bl-istess mod, l-UE għadha
 impenjata li tappoġġja għat-tul il-proċessi ta’
 demokratizzazzjoni u ta’ riforma fil-Viċinat kollu tagħna, sew lejn
 il-Lvant kif ukoll lejn in-Nofsinhar.
 1.4.4. Indikaturi
 tar-riżultati u l-impatt
 Speċifika
 l-indikaturi għall-monitoraġġ tal-implimentazzjoni tal-proposta/inizjattiva.
 Dan
 ir-Regolament jistabbilixxi l-elementi essenzjali u l-bażi
 għall-intervent mill-UE. L-azzjonijiet preċiżi huma ddefiniti
 permezz tal-ipprogrammar multiannwali u l-programmi ta’ azzjoni annwali li
 jispjegaw fid-dettall l-attivitajiet li għandhom jiġu mwettqa
 mill-UE, inkluż ir-riżultati u l-impatt mistennija fil-mira
 tal-azzjonijiet inkwistjoni. L-indikaturi dettaljati
 għall-monitoraġġ tal-implimentazzjoni se jkun stabbiliti f’dak
 il-mument, biex jitkejjel b’mod preċiż il-progress lejn l-objettivi
 tal-politika, filwaqt li jittieħed kont tal-partikolaritajiet tal-azzjoni
 kkonċernata. Dawn se jkunu bbażati fuq ir-Rapport tal-Progress
 Annwali dwar l-implimentazzjoni tal-Pjanijiet ta’ Azzjoni tal-PEV, fuq dejta
 statistika, u/jew evalwazzjoni minn korpi indipendenti meta jkunu disponibbli,
 kif ġej:
 a. Iż-żieda
 tal-konformità mal-Istandards Demokratiċi u tad-Drittijiet tal-Bniedem se
 titkejjel permezz tad-dejta u l-istatistika pprovduti mill-NGOs, in-NU u
 l-korpi reġjonali dwar: il-libertà tal-assoċjazzjoni, l-espressjoni u
 l-assemblea, il-libertà tal-istampa u tal-midja; elezzjonijiet demokratiċi
 u kredibbli, sorveljati kif jixraq; il-livell ta’ korruzzjoni; ġudikatura
 aktar indipendenti u aktar effiċjenti; aktar sorveljanza demokratika
 fis-settur tas-sigurtà. Huwa mfakkar li l-ebda indikaturi uffiċjali ma
 huma disponibbli fir-rigward tal-kwistjonijiet tad-Drittijiet tal-Bniedem.
 Madankollu, “klassifikazzjonijiet” prodotti minn numru ta’ organizzazzjonijiet
 jikkontribwixxu biex jipprovdu bażi utli ta’ valutazzjoni tas-sitwazzjoni,
 fejn ġeneralment il-klassifikazzjonijiet ogħla (sena fuq sena)
 jiġu assoċjati mal-progress f’qasam speċifiku;
 b. Iż-żieda
 tal-integrazzjoni fis-suq intern tal-UE ser titkejjel, fost oħrajn,
 permezz tal-varjazzjoni fil-flussi tal-kummerċ f’relazzjoni mad-dejta
 tal-linja ta’ referenza fis-sena n=0 (ċifri tal-Eurostat); permezz
 tal-progress tal-approssimazzjoni regolatorja lejn in-normi u l-istandards
 tal-UE kif imkejla f’relazzjoni mad-dejta tal-linja ta’ referenza disponibbli
 fis-sena “n=0” u, b’mod globali ħafna, permezz tan-numru ta’ pajjiżi
 li jkunu stabbilixxew DCFTA;
 c It-titjib
 tal-mobbiltà marbuta mat-titjib tal-ġestjoni tal-fruntieri u
 l-migrazzjoni, il-progress lejn l-istabbiliment ta’ Sħubiji ta’ Mobbiltà,
 ftehimiet dwar l-iffaċilitar u l-liberalizzazzjoni tal-viża se
 jitkejlu permezz tal-istatistika disponibbli (l-Eurostat u/jew istituzzjonijiet
 affidabbli oħrajn), kejl tal-flussi tat-turiżmu, tal-flussi
 migratorji, il-flussi akkademiċi/tal-istudenti fis-sena “n” f’paragun
 mad-dejta tal-linja ta’ referenza fis-sena “n=0”;
 d. It-tnaqqis
 tad-differenzi ekonomiċi interni; Iż-żieda tal-impjiegi;
 L-iżvilupp tal-SMEs: il-politiki, il-leġiżlazzjoni; It-titjib
 fl-edukazzjoni vokazzjonali u t-taħriġ; Il-livell ta’ ġid tal-komunitajiet
 tal-biedja u ż-Żieda fis-sigurtà tal-ikel, se jitkejlu permezz
 tad-dejta mill-Eurostat, l-OECD, il-WB, il-UNDP u l-istatistika uffiċjali.
 Dawn se jinkludu dejta aġġornata perjodikament tal-impjiegi (numri,
 setturi, età, sess), numri tal-SMEs (ħolqien/għeluq ta’ SMEs), numri
 tal-edukazzjoni, it-tqassim tal-ġid, f’paragun mad-dejta tal-linja ta’
 referenza fis-sena “n=0”. Se tingħata attenzjoni partikulari, f’dan
 il-kuntest, għall-kejl tal-koeffiċjent ta’ GINI (biex ikun evalwat
 it-tnaqqis jew iż-żieda tad-differenzi tad-dħul);
 e. It-tkabbir
 tal-ħolqien ta’ fiduċja f’żoni ta’ kunflitt; il-progress
 fir-riżoluzzjoni ta’ kunflitti eżistenti se jkun evalwat permezz
 tal-elementi ipprovduti fir-Rapporti ta’ Progress;
 f. Iż-żieda
 tal-kooperazzjoni fost il-pajjiżi msieħba tul ir-reġjuni
 tal-fruntieri, it-titjib tad-djalogu reġjonali, in-numru ta’ reazzjonijiet
 kooperattivi lejn l-isfidi reġjonali f’oqsma differenti, in-numru ta’
 pożizzjonijiet komuni u attivitajiet konġunti; l-iżvilupp
 soċjali u ekonomiku taż-żoni fil-fruntieri.
 1.5. Ir-raġunijiet
 għall-proposta/inizjattiva
 1.5.1. Ir-raġunijiet
 għall-proposta/inizjattiva
 Il-Viżjoni
 ta’ Politika u l-Objettivi fuq terminu ta’ żmien medju
 Il-viżjoni
 għat-tul li fuqha hija bbażata l-PEV hija Viċinat li fih kull
 pajjiż imsieħeb jiżviluppa r-rabtiet tiegħu mal-UE safejn
 jaslu l-aspirazzjonijiet, il-ħtiġijiet u l-kapaċitajiet
 tiegħu. Politikament dan jinkludi offerta għal kooperazzjoni aktar
 mill-qrib mal-UE, inkluż aktar inizjattivi konġunti f’fora
 internazzjonali dwar kwistjonijiet globali ta’ interess komuni. Ekonomikament
 l-UE hija miftuħa wkoll għal integrazzjoni ekonomika aktar mill-qrib,
 li twassal għal integrazzjoni ekonomika progressiva fis-suq intern tal-UE.
 L-UE tappoġġja wkoll l-aċċelerazzjoni ta’ tkabbir
 inklużiv u sostenibbli tal-ġirien tagħha, li għandu
 jgħinhom biex isiru aktar kompetittivi, aktar effiċjenti fl-użu
 tal-enerġija, joħolqu impjiegi deċenti u jilħqu
 l-Għanijiet ta’ Żvilupp tal-Millenju u jimplimentaw strateġija
 ta’ żvilupp b’livell baxx ta’ karbonju sabiex jagħtu s-sehem
 tagħhom fil-ġlieda kontra l-bidla fil-klima. L-UE għandha
 timmobilizza l-firxa sħiħa tal-politiki tagħha skont
 il-ħtiġijiet u l-interessi reċiproki u skont l-impenji ta’ kull
 pajjiż għar-riforma u d-demokratizazzjoni.
 L-għan
 huwa żieda fl-impenn reċiproku lejn il-ġid politiku u ekonomiku
 taċ-ċittadini tagħna – sew tal-Ewropa kif ukoll tal-pajjiżi
 ġirien – bħala l-aħjar garanzija tal-istabbiltà u l-prosperità
 komuni tagħna. Tali viżjoni mhix mingħajr sfidi.
 Għall-pajjiżi msieħba, ir-riformi meħtieġa jinvolvu
 spejjeż u sforzi sostanzjali qabel ma wieħed ikun jista’ jgawdi
 mill-benefiċċji. Fuq in-naħa tal-UE, huwa importanti li
 wieħed ma jipperikolax it-tmexxija bla skossi tas-suq intern u li
 jiġi żgurat li l-mobbiltà sseħħ f’ambjent sikur.
 Fis-snin li
 ġejjin, il-pajjiżi msieħba li jkunu qed jieħdu passi
 deċiżivi lejn riformi politiċi u ekonomiċi jistgħu
 jistennew li jikkonkludu Ftehim ta’ Assoċjazzjoni skont
 is-Sħubija tal-Lvant (fil-Lvant) jew inkella jidħlu fi Sħubija
 għad-Demorazija u l-Prosperità Kondiviża (fin-Nofsinhar). Dan se
 jkun akkumpanjat minn mobbiltà u kuntatti interpersonali mtejba
 (pereżempju fost affarijiet oħra permezz tal-possibbiltà li jiġu
 stabbiliti sħubijijiet għall-mobbiltà), integrazzjoni ekononika permezz
 ta’ kooperazzjoni industrijali, żvilupp tal-SMEs, Investiment Barrani
 Dirett u aktar relazzjoni kummerċjali mal-UE (pereżempju permezz
 tal-istabbiliment ta’ Żoni ta’ Kummerċ Ħieles Profondi u
 Komprensivi u l-konklużjoni ta’ ftehimiet oħra, pereżempju fl-agrikoltura,
 is-servizzi u l-istabbiliment, jew Ftehimiet dwar l-Evalwazzjoni tal-Konformità
 u l-Aċċettazzjoni ta’ prodotti Industrijali għal setturi ta’
 prijorità), integrazzjoni settorjali aktar profonda (pereżempju permezz
 tal-integrazzjoni f’suq tal-enerġija pan-Ewropew, il-parteċipazzjoni
 fi swieq internazzjonali tal-karbonju inkluż il-passi preparatorji biex
 jidħlu fis-sistema tal-UE ta’ Skambju ta’ Kwoti tal-Emissjonijiet u
 l-parteċipazzjoni fi programmi u aġenziji tal-UE skont
 il-possibbiltajiet ta’ ftuħ mogħtija f’kull programm u bil-linji
 gwida ġenerali li jirrigwardjaw il-parteċipazzjoni f’Aġenziji
 tal-UE).
 Bl-offerta ta’
 Sħubija għad-Demokrazija u l-Prosperità Kondiviża[21], b’mod partikolari, l-UE
 tfittex li tappoġġja t-trasformazzjoni demokratika li bdiet
 fl-Eġittu u fit-Tuneżija u li tista’ tiġi estiża lejn
 pajjiżi oħra. Sabiex ikomplu għaddejjin b’determinazzjoni
 fil-proċess ta’ trasformazzjoni demokratika dawn il-pajjiżi
 jinħtieġu l-appoġġ biex jirriformaw l-istituzzjonijiet
 tagħhom u jerġgħu jimbarkaw fuq it-triq tat-tkabbir ekonomiku.
 Il-popolazzjoni tagħhom trid tara wkoll li l-UE hi lesta biex tgħin
 f’dan il-perjodu ta’ trasformazzjoni diffiċli u ta’ sfida.
 L-ENI
 għandu jkun aktar u aktar misjuq mil-linji ta’ politika u jkun jipprovdi
 għal differenzjazzjoni miżjuda, aktar flessibbiltà, kundizzjonalità
 aktar stretta u inċentivi għal dawk li jagħmlu l-aħjar, li
 jkun jirrifletti l-ambizzjoni ta’ kull sħubija (pereżempju negozjati
 ta’ DCFTA). L-assistenza tal-UE tista’ wkoll tiġi implimentata dejjem
 aktar billi tiġi devoluta lejn pajjiżi msieħba, sakemm ir-regoli
 finazjarji tal-Unjoni jkunu rispettati u l-interessi finanzjarji tal-UE jkunu
 mħarsa.
 Il-finanzjament
 Il-livell ta’
 finanzjament tal-ENI l-ġdid jirrifletti l-ambizzjonijiet tal-PEV riveduta.
 Għalhekk, huwa propost li l-ammont ta’
 EUR 18 182 300 000, fi prezzijiet attwali, jkun allokat
 għall-ENI mill-2014 sal-2020.
 Id-differenzjazzjoni
 Il-livell
 tal-appoġġ tal-UE se jiddependi fuq il-progress fil-bini u
 l-konsolidazzjoni tad-demokrazija u r-rispett għall-istat tad-dritt kif
 ukoll fuq il-progress tar-riformi. Aktar ma pajjiż iħaffef il-pass
 tal-progress fir-riformi interni tiegħu, aktar jirċievi sostenn
 mill-UE. Dan l-appoġġ imtejjeb għandu jseħħ f’diversi
 forom, inkluż żieda fl-iffinanzjar għall-iżvilupp
 soċjali u ekonomiku, programmi akbar għall-bini tal-istituzzjonijiet,
 aċċess akbar għas-suq, aktar iffinanzjar mill-BEI bħala
 sostenn għall-investimenti; kif ukoll aktar faċilità għall-mobbiltà.
 Dawn l-impenji preferenzjali se jitfasslu skont il-ħtiġijiet ta’ kull
 pajjiż u skont il-kuntest reġjonali. Dawn se jagħrfu li riforma
 sostanzjali ġġib magħha spejjeż sinifikanti minn qabel.
 Għal dawk il-pajjiżi fejn ma tkun seħħet l-ebda riforma,
 l-UE terġa’ tikkunsidra l-finanzjament, jew inkella anki tnaqqsu.
 1.5.2. Il-valur miżjud
 tal-involviment tal-UE
 Il-proposta
 għandha tkun ikkunsidrata fil-kuntest ġenerali tal-Politika Ewropea
 tal-Viċinat imġedda li toffri lill-pajjiżi msieħba
 kooperazzjoni politika aktar fil-qrib u integrazzjoni ekonomika aktar profonda,
 f’konformità mal-Artikolu 8 tat-Trattat ta’ Lisbona. Din tibbaża fuq
 l-iskambju mal-ġirien tagħna tal-esperjenzi dwar l-integrazzjoni
 Ewropea u li jkunu progressivament involuti fil-politiki tal-UE.
 Fil-pajjiżi
 tal-Viċinat fejn l-allinjament mar-regoli u l-istandards tal-UE hu
 wieħed mill-objettivi ta’ politika ewlenin, l-UE hi fl-aħjar
 pożizzjoni biex tipprovdi l-assistenza. Ċertu appoġġ
 speċifiku jista’ jkun provdut biss fil-livell tal-UE, pereżempju
 għall-promozzjoni tal-integrazzjoni ekonomika progressiva fis-suq intern
 tal-UE, l-aċċess għall-ispazju ta’ Schengen jew
 il-parteċipazzjoni fil-programmi tal-UE. Għalhekk l-UE hi
 l-imsieħeb ta’ gwida għall-kooperazzjoni f’ħafna minn dawn
 il-pajjiżi, rwol rikonoxxuti b’mod wiesa’ mill-Istati Membri, l-IFI u
 donaturi oħra. L-għajnuna għall-ġirien tal-UE biex
 jallinjaw mal-politiki, ir-regoli u l-istandards tal-UE hija mutur ewlieni
 għar-riformi fil-pajjiżi msieħba tal-PEV.
 1.5.3. Lezzjonijiet mitgħallma
 minn esperjenzi simili fil-passat
 Mit-tnedija
 tal-ENPI, inħolqu numru ta’ kwistjonijiet relatati direttament jew
 indirettament mad-disinn tal-Istrument. Proċess tal-ipprogrammar twil u
 allinjament mhux komplut tal-assistenza finanzjarja mal-politika u
 l-prijoritajiet speċifikati fil-Pjanijiet ta’ Azzjoni tal-PEV u
 d-dokumenti rilevanti oħra, spiss ġew innutati bħala sfidi
 ewlenin li għandhom jiġu indirizzati fil-futur. Il-koordinazzjoni u
 l-koerenza mal-interventi taħt strumenti oħra huma kwistjonijiet
 importanti. Id-dispożizzjonijiet li jippermettu għal attivitajiet
 konġunti ma’ msieħba/reġjuni barra l-kamp ta’ applikazzjoni
 ġeografiku tal-ENPI kienu strumentali biex jiġu implimentati numru
 ta’ attivitajiet u għandhom jinżammu.
 L-assistenza
 tal-ENPI intużat biex tiġġenera self ta’ ingranaġġ
 mill-istituzzjonijiet finanzjarji biex jiffinanzjaw proġetti ta’
 investiment tal-infrastruttura u jkun appoġġjat is-settur privat
 permezz ta’ self u operazzjonijiet ta’ kapital ta’ riskju. Dan isir mal-Bank
 Ewropew tal-Investiment fil-kuntest tal-FEMIP u mal-BEI, il-Bank Ewropew
 għar-Rikostruzzjoni u l-Iżvilupp (BERŻ) u istituzzjonijiet
 finanzjarji Ewropej oħra fil-kuntest tan-NIF. Il-kooperazzjoni mal-IFIs
 għandha tkun imsaħħa iktar permezz tal-użu ta’ għodda
 innovattivi, notevolment fil-qasam ta’ garanziji. L-użu ta’ fondi
 ċirkolatorji jista’ jgħin biex jissaħħaħ l-impatt ta’
 din il-kooperazzjoni.
 Il-kwistjonijiet
 orizzontali li huma ta’ rilevanza kbira għall-ENPI jinkludu l-flessibbiltà
 u l-ħila biex issir reazzjoni għall-kriżijiet u sitwazzjonijiet
 mhux previsti. Fil-Viċinat, it-trattament tal-kriżi fit-tul
 għadha waħda mill-isfidi ewlenin. Kwalunkwe soluzzjoni fi ħdan
 l-ENPI se teħtieġ li tkun koerenti mal-għażliet
 politiċi dwar l-Istrument għall-Istabbiltà futur (notevolment il-kamp
 ta’ applikazzjoni u l-kobor tiegħu) u r-relazzjoni tiegħu ma’
 strumenti ġeografiċi. Il-mekkaniżmi attwali għal
 intervenzjonijiet rapidi fil-każ ta’ kriżijiet iffunzjonaw tajjeb u
 għandhom jissaħħu aktar.
 Għandha
 tingħata konsiderazzjoni dwar kif il-monitoraġġ jista’
 jissaħħaħ, inkluż fir-rigward tat-tisħiħ
 tar-rabta bejn djalogi politiċi u programmi ta’ assistenza (inkluża
 l-għajnuna teknika). Barra minn hekk huwa importanti li l-ambizzjoni
 tal-politika tkun imqabbla b’għodda xierqa biex din tkun implimentata.
 Għandu jkun ikkunsidrat ukoll kif l-assistenza teknika/TAIEX tista’
 tiġi żviluppata, possibbilment permezz ta’ estensjoni tal-kamp ta’
 applikazzjoni tal-mekkaniżmu biex jinkludi elementi bħal
 taħriġ u studji tal-każijiet. Barra minn hekk, il-kooperazzjoni
 fil-qasam tal-istatistika għandha titjieb.
 Flimkien ma’
 objettivi politiċi oħrajn bħal amministrazzjoni pubblika li
 tiffunzjona tajjeb u ġudikatura indipendenti li tissalvagwardja
 l-infurzabbiltà ta’ kuntratti, politika ta’ kompetizzjoni effetiva toħloq
 ambjent ta’ negozju li jiffaċilita t-tkabbir ekonomiku.
 Globalment,
 il-kooperazzjoni reġjonali uriet il-valur miżjud tagħha
 notevolment fit-trawwim ta’ sinerġiji u netwerks reġjonali f’oqsma
 kruċjali ta’ interess komuni bħalma huma l-ambjent, il-bidla
 fil-klima, l-enerġija, l-iżvilupp sostenibbli, l-iżvilupp
 tal-Intrapriżi Żgħar u Medji, il-midja u l-libertà
 tal-espressjoni, ir-riċerka, l-ICT u l-mobbiltà
 taż-żgħażagħ. Il-kooperazzjoni reġjonali kienet
 effettiva ħafna wkoll meta kienet qed titmexxa fuq livell
 intrareġjonali (fin-Nofsinhar u fil-Lvant): numru ta’ programmi huma
 “ġemellaġġ” (il-protezzjoni ċivili, il-promozzjoni
 tal-investimenti privati) b’fokus fuq il-Lvant u n-Nofsinhar. Is-CBC kellha
 wkoll rwol importanti, u l-mekkaniżmu tal-impenji maqsuma użati
 mal-programmi tas-CBC kien utli.
 1.5.4. Koerenza u sinerġija
 possibbli ma’ strumenti rilevanti oħra
 Il-politiki/l-istrumenti
 esterni
 It-Trattat ta’
 Lisbona jiddefinixxi qafas istituzzjonali ġdid għall-azzjoni esterna
 tal-Unjoni. Dan hu maħsub biex jippromwovi l-koerenza tal-politika tal-UE
 u tissaħħaħ il-pożizzjoni tal-UE fix-xena internazzjonali.
 L-UE trid tgħammar lilha nnifisha b’strateġija politika fit-tul
 għall-azzjoni esterna u b’sett ta’ għodda xieraq li għandhom jaħdmu
 għall-objettivi strateġiċi li ġejjin:
 Il-promozzjoni
 u d-difiża tal-valuri tal-UE lil hinn mill-fruntiera. Permezz tal-Istrument Ewropew ta’ Viċinat l-UE se tippromwovi
 proċessi transitorji u demokratiċi u t-tisħiħ
 tas-soċjetà ċivili madwar il-fruntieri tagħha;
 Proġettar
 ta’ politiki tal-UE favur l-aġenda UE 2020 għal tkabbir
 intelliġenti, sostenibbli u inklużiv b’użu baxx tal-karbonju. Permezz tal-ENI, l-UE se tappoġġja l-indirizzar tal-isfidi
 globali ewlenin u tassisti r-riformi rilevanti li huma ta’ benefiċju kemm
 għall-UE kif ukoll għall-pajjiżi msieħba;
 Żieda
 fl-impatt tal-kooperazzjoni tal-UE għall-iżvilupp, bl-għan ewlieni li jinqered il-faqar. Permezz tal-ENI, l-UE se
 tgħin lill-pajjiżi msieħba biex jilħqu l-isfidi
 tal-iżvilupp – pereżempju t-tibdil fil-klima - skont
 il-ħtiġijiet, il-kapaċitajiet, l-interessi u l-impenji
 tagħhom u l-potenzjal għall-impatt. L-ENI se jgħin ukoll biex
 titjieb il-koordinazzjoni tal-UE u l-Koerenza tal-Politika
 għall-Iżvilupp;
 Investiment
 għal prosperità, stabbiltà u demokrazija fit-tul fil-Viċinat tal-UE. L-għan li tkun stabbilita żona ta’ stabbiltà, prosperità u
 demokrazija hu l-objettiv ewlieni tal-ENI u tal-politika ta’ Viċinat
 imġedda. Se tingħata prijorità biex jiġu appoġġjati
 l-politiki reġjonali u bilaterali tal-UE, inklużi dawk tematiċi,
 fil-Viċinat usa’. Il-proċessi ta’ tranżizzjoni demokratika
 fin-Nofsinhar tal-Mediterran u l-effetti possibli tagħhom fir-reġjun
 usa’ joħolqu neċessità għal sostenn aħjar
 tal-aspirazzjonijiet ta’ dawn is-soċjetajiet għall-valuri u
 l-prinċipji demokratiċi u għal distribuzzjoni aktar ġusta
 tal-benefiċċji tat-tkabbir, filwaqt li jsegwu l-għanijiet ta’
 kooperazzjoni politika akbar u integrazzjoni mal-ġirien, kemm
 fin-Nofsinhar kif ukoll fil-Lvant. Dan jinkludi sforz akbar għall-impenn
 mal-atturi tas-soċjetà ċivili u l-imsieħba soċjali.
 Titjib
 tal-prevenzjoni u r-riżoluzzjoni tal-kriżijiet. L-ENI għandu jippermetti għal appoġġ imtejjeb u
 aktar flessibbli għall-prevenzjoni u r-riżoluzzjoni
 tal-kriżijiet fil-Viċinat.
 L-appoġġ
 għall-ġirien tal-UE permezz ta’ Strument iddedikat u mmexxi
 mill-politika, mogħni b’objettivi u b’riżorsi finanzjarji li
 jikkorrispondu mal-ambizzjonijiet tal-PEV imġedda, huwa konformi b’mod
 ċar mal-prijoritajiet ewlenin tal-azzjoni esterna tal-UE.
 Il-pajjiżi
 tal-PEV se jkomplu jibbenefikaw minn strumenti finanzjarji oħra li
 jindirizzaw kwistjonijiet speċifiċi ta’ politika (l-isfidi globali,
 id-Drittijiet Umani, is-sigurtà Nukleari) jew sitwazzjonijiet ta’ kriżi
 (assistenza makrofinanzjarja, l-Istrument għall-istabbiltà, Strumenti
 tal-assistenza umanitarja).
 Il-politiki
 interni
 B’konsiderazzjoni
 tal-objettiv tal-PEV biex titrawwem integrazzjoni eqreb bejn l-UE u
 l-pajjiżi msieħba, id-dispożizzjonijiet għal koordinazzjoni
 aħjar tal-politiki interni u esterni tal-UE fil-Viċinat għandhom
 jissaħħu, inkluż permezz tal-kooperazzjoni aktar mill-qrib ma’
 servizzi tal-Kummissjoni rilevanti waqt l-istadju tal-ipprogrammar u, fejn
 xieraq, permezz tal-użu tal-mekkaniżmi li jippermettu l-ġbir ta’
 fondi minn intestaturi interni u esterni tal-baġit tal-UE.
 Dan jista’
 japplika notevolment għal oqsma ta’ kooperazzjoni
 bħall-infrastruttura b’dimensjonijiet transkonfinali, b’mod partikolari
 n-netwerks tat-trasport u l-enerġija, is-settur tal-ICT[22] u l-industriji f’netwerk
 oħra, kif ukoll l-edukazzjoni ogħla u l-qasam tal-ambjent fid-dawl
 tal-komponent transkonfinali importanti tagħhom. Żdied
 tal-appoġġ mill-ENI għall-bini tal-kapaċitajiet
 tar-riċerka u l-innovazzjoni jkun ta’ għajnuna għall-oqsma
 l-oħra ta’ kooperazzjoni msemmija hawn fuq kollha u jgħin
 lill-pajjiżi msieħba kollha fl-allinjament tagħhom mal-politiki
 u l-objettivi tal-UE sabiex jiġu indirizzati l-isfidi globali u
 reġjonali.
 Għandhom
 isiru sinerġiji akbar mal-politiki interni tal-UE u mal-użu relatat
 tal-istrumenti finanzjarji innovattivi, abbażi ta’ approċċ
 ikkoordinat biex jiġi użat il-baġit tal-UE f’tali strumenti. Dan
 jista’ jiffaċilita l-ġbir tar-riżorsi minn titoli differenti
 tal-Qafas Finanzjarju Multiannwali.
 1.6. Tul ta' żmien u impatt
 finanzjarju
 ̈ Proposta/inizjattiva ta’ tul ta’
 żmien limitat
 –
 x Proposta/inizjattiva fis-seħħ
 minn ...sa ...
 –
 x Impatt finanzjarju minn ... sa ....
 –
 X Proposta/inizjattiva
 ta’ tul ta' żmien bla limitu
 –
 Implimentazzjoni b’perjodu għall-introduzzjoni
 mill-2014 sal-2020,
 –
 segwit bi skala sħiħa ta’ operat.
 1.7. Il-mod/i tal-ġestjoni
 pprospettat/i[23]
 x Ġestjoni ċentralizzata diretta
 mill-Kummissjoni
 x Ġestjoni ċentralizzata indiretta
 mad-delegazzjoni ta’ kompiti ta’ implimentazzjoni lil:
 –
 x aġenziji eżekuttivi
 –
 ̈ entitajiet stabbiliti mill-Komunitajiet[24]
 –
 x korpi mis-settur pubbliku nazzjonali/korpi
 b’missjoni ta’ servizz pubbliku
 –
 ̈ persuni inkarigati mill-implimentazzjoni ta' azzjonijiet
 speċifiċi skont it-Titolu V tat-Trattat dwar l-Unjoni Ewropea u
 identifikati fl-att bażiku rilevanti skont it-tifsira tal-Artikolu 49
 tar-Regolament Finanzjarju
 X Ġestjoni kondiviża mal-Istati Membri
 X Ġestjoni deċentralizzata ma’ pajjiżi terzi
 X Ġestjoni konġunta ma’ organizzazzjonijiet internazzjonali (li għad irid
 jiġu speċifikati)
 L-objettivi se jiġu segwiti permezz ta’
 taħlita ta’ miżuri implimentati permezz ta’ modi ta’ ġestjoni
 differenti.
 2. MIŻURI TA’ ĠESTJONI
 2.1. Regoli dwar
 il-monitoraġġ u r-rappurtar
 Speċifika
 l-frekwenza u l-kundizzjonijiet.
 Is-sistemi ta’
 Monitoraġġ u Evalwazzjoni tal-Kummissjoni huma dejjem aktar iffokati
 fuq ir-riżultati. Dawn jinvolvu l-persunal intern kif ukoll kompetenza
 esterna.
 Il-Maniġers
 tal-Kompitu fid-Delegazzjonijiet u l-Kwartieri Ġenerali jissorveljaw
 kontinwament l-implimentazzjoni tal-proġetti u l-programmi b’modi
 differenti, inkluż kull meta jkun possibbli permezz ta’ żjarat fuq
 il-post. Il-monitoraġġ jipprovdi informazzjoni importanti dwar
 il-progress; din tgħin lill-maniġers biex jidentifikaw l-ostakli
 attwali u potenzjali, u biex jieħdu azzjoni korrettiva.
 Esperti
 esterni indipendenti huma kkuntrattati biex jivvalutaw il-prestazzjoni
 tal-azzjonijiet esterni tal-UE permezz ta’ tliet sistemi differenti. Dawn
 l-evalwazzjonijiet jikkontribwixxu għar-responsabbiltà u għat-titjib
 tal-interventi li jkunu għaddejjin; barra minn hekk huma jitgħallmu
 wkoll mill-esperjenza tal-passat biex jinformaw lill-politiki u l-azzjonijiet
 futuri. L-għodda kollha tuża l-kriterji ta’ evalwazzjoni tal-OECD-DAC
 li huma rikonoxxuti internazzjonalment inkluż l-impatt (potenzjali).
 L-ewwelnett,
 fuq il-livell tal-proġett, is-sitema tas-Sorveljanza Orjentata lejn
 ir-Riżultati (SOR) ġestita mill-Kwartieri Ġenerali tipprovdi
 stampa ta’ malajr u ffukata tal-kwalità ta’ kampjun tal-intervenzjonijiet.
 Permezz ta’ metodoloġija ferm strutturata u standardizzata, l-esperti
 indipendenti tas-SOR jattribwixxu gradi li jenfasizzaw is-saħħiet u
 n-nuqqasijiet tal-proġett u jagħtu rakkomandazzjonijiet dwar kif
 tittejjeb l-effikaċja.
 Evalwazzjonijiet
 fuq il-livell tal-proġett, li huma ġestiti mid-Delegazzjoni tal-UE
 inkarigata mill-proġett, iwasslu analiżi aktar iddettaljata u
 fil-fond u jgħinu lil-maniġers tal-proġett biex itejbu
 l-interventi li jkunu għaddejjin u jħejju għal dawk
 tal-ġejjieni. Esperti esterni indipendenti b’kompetenzi tematiċi u
 ġeografiċi huma impjegati biex iwettqu analiżi u jiġbru
 tagħrif u evidenza mill-partijiet interessati kollha, mhux l-inqas
 mill-benefiċjarji finali.
 Il-Kummissjoni
 tmexxi wkoll evalwazzjonijiet strateġiċi tal-politiki tagħha,
 minn programmar u strateġija għall-implimentazzjoni ta’ interventi
 f’settur speċifiku (bħas-saħħa, l-edukazzjoni
 eċċ), f’pajjiż jew reġjun, jew ta’ Strument speċifiku.
 Dawn l-evalwazzjonijiet huma kontribut importanti għall-formulazzjoni
 tal-politiki u d-disinn tal-istrumenti u l-proġetti. Dawn l-evalwazzjonijiet
 huma kollha ppubblikati fuq is-sit tal-Kummissjoni u sommarju tas-sejbiet hi
 inkluża fir-Rapport Annwali għall-Kunsill u l-Parlament Ewropew.
 2.2. Sistema ta’ ġestjoni u
 kontroll
 2.2.1. Riskju/Riskji identifikat(i)
 L-ambjent
 tar-riskju
 L-ambjent
 operattiv tal-għajnuna tal-ENI hu kkaratterizzat minn dawn ir-riskji li
 ġejjin dwar in-nuqqas ta’ kisba tal-objettivi tal-Istrument, ġestjoni
 finanzjarja subottimali u/jew in-nuqqas ta’ konformità mar-regoli applikabbli
 (żbalji ta’ legalità u regolarità):
 - instabbiltà
 ekonomika/politika u/jew diżastri naturali f’pajjiżi msieħba
 jistgħu jwasslu għal diffikultajiet u dewmien fit-tfassil u
 l-implimentazzjoni ta’ interventi;
 - nuqqas ta’
 kapaċità amministrattiva u istituzzjonali fil-pajjiżi msieħba
 jistgħu jwasslu għal diffikultajiet u dewmien fit-tfassil u
 l-implimentazzjoni ta’ interventi;
 -
 proġetti u programmi mxerrda ġeografikament (li jkopru kważi
 ħafna stati/territorji/reġjuni) jistgħu joħolqu sfidi ta’
 riżorsi/loġistika għall-monitoraġġ – b’mod partikolari
 kwalunkwe segwitu ‘fuq il-post’ ta’ attivitajiet;
 - diversità
 tal-imsieħba / benefiċjarji potenzjali bl-istrutturi u
 l-kapaċitajiet interni differenti ta’ kontroll tagħhom tista’
 tifframmenta u għalhekk tnaqqas l-effikaċja u l-effiċjenza
 tar-riżorsi disponibbli tal-Kummissjoni għall-appoġġ u
 l-monitoraġġ tal-implimentazzjoni;
 - kwalità u
 kwantità fqira ta’ dejta disponibbli dwar ir-riżultati u l-impatt
 tal-implimentazzjoni tal-għajnuna esterna / tal-pjan
 għall-iżvilupp nazzjonali fil-pajjiżi msieħba jistgħu
 jfixklu l-kapaċità tal-Kummissjoni biex tirrapporta dwar u tkun
 responsabbli għal riżultati.
 Livell
 mistenni ta’ riskju ta’ nuqqas ta’ konformità mar-regoli applikabbli
 L-objettiv ta’
 konformità għall-Istrument hu li jinzamm il-livell tal-passat ta’ riskju
 ta’ nuqqas ta’ konformità (rata ta’ żball) għall-portafoll
 tal-EuropeAid li huwa livell 'net' residwali ta’ żball (fuq bażi
 multiannwali wara l-kontrolli u l-korrezzjonijiet kollha ppjanati ġew
 esegwiti fuq kuntratti magħluqa) ta’ inqas minn 2%. Tradizzjonalment dan
 implika stima tal-firxa tal-iżball ta’ 2-5% f’termini ta’ kampjun
 bl-addoċċ annwali ta’ tranżazzjonijiet imwettqa mill-Qorti
 Ewropea tal-Awdituri għall-fini tad-Dikjarazzjoni ta’ Assigurazzjoni (DAS)
 annwali. L-EuropeAid tikkunsidra dan bħala r-riskju l-aktar baxx ta’
 nonkonformità li jista’ jinkiseb fir-rigward tal-ambjent ta’ riskju għoli
 tagħha u filwaqt li jittieħed kont tal-piż amministrattiv u
 l-effikaċja fl-ispejjeż meħtieġa tal-kontrolli ta’
 konformità.
 2.2.2. Metodu/Metodi ta’ kontroll
 maħsuba
 L-arkitettura
 tal-Kontroll Intern tal-EuropeAid
 Il-proċess
 tal-ġestjoni / kontroll intern ta’ EuropeAid huwa mfassal biex jipprovdi
 assigurazzjoni raġonevoli rigward il-kisba tal-objettivi fl-effikaċja
 u l-effiċjenza tal-operazzjonijiet tagħha, l-affidabbiltà
 tar-rappurtar finanzjarju tagħha u l-konformità mal-qafas
 leġiżlattiv u proċedurali rilevanti.
 L-effikaċja
 u l-effiċjenza
 Sabiex tkun
 żgurata l-effikaċja u l-effiċjenza tal-operazzjonijiet
 tagħha (u jiġu mmitigat il-livell għoli ta’ riskju fl-ambjent
 tal-għajnuna esterna tagħha), minbarra l-elementi kollha
 tal-proċess ta’ Politika u Ippjanar Strateġiċi mifrux
 mal-Kummissjoni, l-ambjent ta’ verifika interna u rekwiżiti oħra
 tal-Istandards tal-Kontroll Intern tal-Kummissjoni, EuropeAid se tkun qed topera
 taħt qafas imfassal apposta tal-ġestjoni tal-għajnuna taħt
 l-istrumenti kollha tagħha li se jinkludu:
 -
 Ġestjoni devoluta tal-maġġoranza tal-għajnuna esterna
 mid-delegazzjonijiet tal-UE fil-qasam;
 - Linji
 ċari u formalizzati tar-responsabbiltà finanzjarja (mill-uffiċjal
 Delegat ta’ Awtorità (Direttur Ġenerali)) permezz ta’ sottodelegazzjoni
 mill-uffiċjal Sottodelegat ta’ Awtorità (Direttur) fil-Kwartieri
 Ġenerali għall-Kap tad-Delegazzjoni;
 - Rappurtar
 regolari minn Delegazzjonijiet tal-UE għall-Kwartieri Ġenerali
 (Rapporti dwar il-Ġestjoni tal-Għajnuna Esterna) inkluż
 Dikjarazzjoni ta’ Assigurazzjoni annwali mill-Kap tad-Delegazzjoni;
 - Provvista
 ta’ programm sostanzjali ta’ taħriġ għall-persunal kemm
 fil-Kwartieri Ġenerali kif ukoll fid-delegazzjonijiet,
 -
 Appoġġ u gwida sinifikanti mill-Kwartieri Ġenerali/Delegazzjoni
 (inkluż permezz tal-internet);
 - Żjarat
 ta’ 'verifika' regolari lil delegazzjonijiet 'devoluti' kull 3-6 snin;
 -
 Metodoloġija tal-ġestjoni taċ-ċiklu tal-proġett u
 l-programm inkluż:
 - Għodda
 ta’ appoġġ ta’ kwalità għad-disinn tal-intervent, il-metodu ta’
 kif jingħata, il-mekkaniżmu ta’ finanzjament, is-sistema ta’
 ġestjoni, il-valutazzjoni u l-għażla ta’ kwalunkwe msieħba
 ta’ implimentazzjoni, eċċ.
 - Għodda
 ta’ ġestjoni, monitoraġġ u rappurtar tal-programm u
 l-proġett għall-implimentazzjoni effettiva inkluż
 monitoraġġ tal-proġetti estern regolari u fuq il-post.
 - Komponenti
 sinifikanti ta’ evalwazzjoni u verifika.
 Rappurtar
 Finanzjarju u Kontabbiltà
 EuropeAid se
 tkompli taħdem biex tilħaq l-ogħla standards ta’ kontabbiltà u
 rappurtar finanzjarju permezz tas-sistema ta’ kontabbiltà tal-Kummissjoni
 bbażata fuq id-dovuti (ABAC) kif ukoll għodda speċifiċi
 għall-għajnuna esterna bħas-Sistema Komuni ta’ Informazzjoni
 Relex (CRIS).
 B’rabta
 mal-konformità mal-qafas leġiżlattiv u proċedurali rilevanti,
 metodi ta’ kontroll tal-konformità huma stabbiliti fit-taqsima 2.3 (miżuri
 għall-prevenzjoni tal-frodi u l-irregolaritajiet)
 Ir-rwol
 tal-kumitati u s-sottokumitati.
 Huwa mistenni
 li s-sottokumitati se jkollhom rwol dejjem aktar attiv fil-kontroll
 tal-implimentazzjoni tal-programmi.
 2.3. Miżuri
 għall-prevenzjoni tal-frodi u irregolaritajiet
 Speċifika
 miżuri eżistenti jew previsti ta’ prevenzjoni u protezzjoni.
 Minħabba
 l-ambjent ta’ riskju għoli li topera fih EuropeAid, is-sistemi tagħha
 jeħtieġu jantiċipaw okkorrenza sinifikanti ta’ żbalji
 potenzjali ta’ konformità (irregolaritajiet) fit-tranżazzjonijiet u jibnu
 livell għoli ta’ kontrolli għall-prevenzjoni, s-sejbien u
 l-korrezzjoni mill-aktar fis possibbli fil-proċess tal-ħlas. Fil-prattika
 dan ifisser li l-kontrolli tal-konformità ta’ EuropeAid se jpoġġu
 l-aktar dipendenza fuq kontrolli ex-ante sinifikanti kemm minn awdituri esterni
 kif ukoll mill-persunal tal-Kummissjoni fil-qasam qabel il-ħlasijiet
 finali tal-proġett (filwaqt li xorta jkunu eżegwiti xi verifiki u
 kontrolli ex-post), li jmorru lil hinn ħafna mis-salvagwardji finanzjarji
 meħtieġa mir-Regolament Finanzjarju. Il-qafas tal-konformità ta’
 EuropeAid hu magħmul inter alia minn dawn il-komponenti sinifikanti li
 ġejjin:
 Miżuri
 preventivi
 Taħriġ
 ewlieni obbligatorju li jkopru kwistjonijiet ta’ frodi għall-istaff
 maniġerjali tal-għajnuna u l-awdituri;
 L-għoti
 ta’ gwida (inkluż permezz tal-internet) li tinkludi l-Gwida Prattika
 għall-Kuntratti, l-EuropeAid Companion u t-Toolkit
 għall-Ġestjoni Finanzjarja (għall-imsieħba
 tal-implimentazzjoni);
 Valutazzjoni
 ex-ante biex ikun żgurat li miżuri kontra l-frodi xierqa sabiex
 jipprevjenu u jinkixfu l-frodi fil-ġestjoni tal-fondi tal-UE jkunu
 fis-seħħ fl-awtoritajiet li jamministraw il-fondi rilevanti taħt
 ġestjoni konġunta, deċentralizzata u kondiviża;
 Screening
 ex-ante tal-mekkaniżmi ta’ kontra l-frodi disponibbli fil-pajjiż
 imsieħeb bħala parti mill-valutazzjoni tal-kriterju ta’
 eliġibbiltà tal-ġestjoni tal-finanzi pubbliċi
 għar-riċeviment tal-appoġġ baġitarju (jiġifieri
 l-impenn attiv fil-ġlieda kontra l-frodi u l-korruzzjoni, awtoritajiet ta’
 spezzjoni xierqa, kapaċità ġudizzjarja suffiċjenti u rispons u
 mekkaniżmi ta’ sanzjoni effiċjenti);
 Il-Kummissjoni
 ffirmat l-Inizjattiva għat-Trasparenza tal-Għajnuna Internazzjonali
 (IATI) f’Accra fl-2008, fejn qablet dwar standard għat-trasparenza
 tal-għajnuna li jiżgura dejta aktar fil-ħin, iddettaljata u
 regolari fuq il-flussi u d-dokumenti tal-għajnuna;
 Mill-14 ta’ Ottubru 2011,
 il-Kummissjoni qed timplimenta l-ewwel fażi tal-istandard tal-IATI
 għall-pubblikazzjoni b’mod trasparenti tal-informazzjoni dwar
 l-għajnuna qabel il-Forum ta’ Livell Għoli li jmiss dwar
 l-effikaċja tal-għajnuna f’Busan f’Novembru 2011. Barra minn
 hekk, il-Kummissjoni se taħdem f’kooperazzjoni mal-Istati Membri tal-UE
 fuq applikazzjoni tal-IT bbażata fuq il-web konġunta msejħa
 TR-AID li tittrasforma d-dejta dwar l-għajnuna tal-UE pprovduta permezz
 tal-IATI u sorsi oħra f’informazzjoni dwar l-għajnuna b’użu
 faċli għall-utent.
 Miżuri
 ta’ detezzjoni u korrettivi
 Il-verifiki
 esterni tal-kotba u l-verifiki (kemm mandatorji u bbażati fuq ir-riskju)
 inkluż il-Qorti Ewropea tal-Awdituri;
 Kontrolli
 retrospettivi (fuq bażi ta’ riskju) u l-irkupru;
 Is-sospensjoni
 tal-finanzjament tal-UE fejn ikun hemm każ serju ta’ frodi, inkluż
 korruzzjoni fuq skala kbira, sakemm l-awtoritajiet ikunu ħadu azzjoni
 xierqa bil-ħsieb li jiġi kkorreġut u pprevenut tali frodi
 fil-ġejjieni.
 EuropeAid se
 tkompli tfassal l-istrateġija tagħha ta’ kontra l-frodi skont
 l-istrateġija l-ġdida ta’ kontra l-frodi tal-Kummissjoni (CAFS)
 adottata fl-24 ta’ Ġunju 2011 sabiex tiżgura inter
 alia li:
 Il-kontrolli
 interni ta’ kontra l-frodi ta’ EuropeAid jkunu allinjati kompletament mas-CAFS;
 L-approċċ
 tal-ġestjoni tar-riskju ta’ frodi ta’ EuropeAid ikun immirat biex
 jidentifika ż-żoni f’riskju ta’ frodi u reazzjonijiet adegwati;
 Is-sistemi
 użati għall-infiq tal-fondi tal-UE f’pajjiżi terzi jkunu
 jippermettu li tinġabar dejta rilevanti bil-ħsieb li din id-dejta
 tiġi użata għall-ġestjoni tar-riskju ta’ frodi
 (pereżempju finanzjament doppju);
 Fejn
 meħtieġ, se jiġu stabbiliti gruppi ta’ netwerking u għodda
 tal-IT xierqa ddedikati għall-analiżi ta’ każijiet ta’ frodi
 relatati mas-settur tal-għajnuna esterna.
 2.4 Stima tal-ispejjeż u
 l-benefiċċji tal-kontrolli
 Għall-portafoll
 ta’ EuropeAid b’mod sħiħ, l-ispejjeż tal-ġestjoni /
 kontroll intern jammontaw għal total annwali ta’ madwar
 EUR 658 miljun f’impenji fl-ippjanar tal-baġit 2014-2020. Din
 iċ-ċifra tinkludi l-ġestjoni tal-EDF li jopera b’mod integrat fi
 ħdan l-istruttura ta’ amministrazzjoni ta’ EuropeAid. Dawn l-ispejjeż
 mhux operattiva jirrappreżentaw madwar 6,4% tal-istima medja annwali ta’
 EUR 10,2 biljun ppjanati għall-impenji globali (operattivi +
 amministrattivi) minn EuropeAid fuq il-portafoll tan-nefqa ffinanzjat
 mill-Baġit Ġenerali tal-UE u l-Fond Ewropew għall-Iżvilupp
 għal 2012.
 Dawn
 l-ispejjeż tal-ġestjoni jieħdu kont tal-persunal kollu ta’
 EuropeAid fil-Kwartieri Ġenerali u fid-Delegazzjonijiet, l-infrastruttura,
 l-ivvjaġġar, it-taħriġ, is-sorveljanza, il-valutazzjoni u
 l-kuntratti tal-verifika (inklużi dawk imnedija mill-benefiċjarji).
 EuropeAid qed
 tippjana biex tnaqqqs il-proporzjoni ta’ attivitajiet ta’
 ġestjoni/operattivi maż-żmien skont l-arranġamenti mtejba u
 ssimplifikati tal-istrumenti l-ġodda, filwaqt li tibdni fuq il-bidliet li
 aktarx se jsiru skont ir-Regolament Finanzjarju rivedut.
 Il-benefiċċji ewlenin ta’ dawn l-ispejjeż ta’ ġestjoni se
 jkunu mmaterjalizzati fil-kisba tal-objettivi politiċi, l-użu tar-riżorsi
 b’mod effikaċi u effettiv u t-tħaddim ta’ miżuri sodi,
 kosteffettivi u preventivi, u kontrolli oħra li jiżguraw l-użu
 tal-fondi b’mod legali u regolari.
 It-titjib
 fin-natura u l-ambitu tal-attivitajiet ta’ ġestjoni u l-kontrolli
 tal-konformità se jkomplu jiġu segwiti. Madankollu, dawn l-attivitajiet se
 jkomplu jkunu jirrappreżentaw spiża meħtieġ li trid issir,
 sabiex jinkisbu l-objettivi tal-istrumenti b’mod effikaċi u effettiv
 b’riskju minimu ta’ nonkonformità (taħt żball residwali ta’ 2%). Dawn
 l-ispejjeż huma evalwati li se jkunu sinifikament inqas mit-telf
 potenzjali involut bit-tneħħija jew l-iskalar lura tal-kontrolli
 interni f’din iż-żona ta’ riskju għoli.
 3. L-ISTIMA TAL-IMPATT FINANZJARJU
 TAL-PROPOSTA/INIZJATTIVA
 3.1. L-intestatura/i tal-qafas
 finanzjarju multiannwali u l-linja/i baġitarja tan-nefqa affettwata/i
 Fl-ordni
 tal-intestaturi u l-linji baġitarji tal-qafas finanzjarju multiannwali.
 Intestatura tal-qafas finanzjarju multiannwali || Linja baġitarja || Tip ta’ nefqa || Kontribuzzjoni
 Numru 19.08 [Deskrizzjoni... ENI-Strument Ewropew ta’ Viċinat ] || AD/AMD ([25]) || minn pajjiżi tal-EFTA[26] || minn pajjiżi kandidati[27] || minn pajjiżi terzi || skont it-tifsira tal-Artikolu 18(1)(aa) tar-Regolament Finanzjarju
 4 || L-Istrument tal-ENI || AMD || LE || LE || LE || NP
 5 || ENI – Nefqa Amministrattiva || AD || LE || LE || IVA || NP
 ·
 L-EBDA linji baġitarji ġodda mitluba
 Fl-ordni
 tal-intestaturi u l-linji baġitarji tal-qafas finanzjarju multiannwali.
 Intestatura tal-qafas finanzjarju multiannwali || Linja baġitarja || Tip ta’ nefqa || Kontribuzzjoni
 Numru [Intestatura.........................................] || Diff./mhux diff. || minn pajjiżi tal-EFTA || minn pajjiżi kandidati || minn pajjiżi terzi || skont it-tifsira tal-Artikolu 18(1)(aa) tar-Regolament Finanzjarju
 || [XX.YY.YY.YY] || || IVA/LE || IVA/ LE || IVA/LE || IVA/LE
 3.2 L-istima tal-impatt fuq
 in-nefqa
 3.2.1 Sommarju tal-istima tal-impatt
 fuq in-nefqa
 F’miljuni ta’ EUR (sa 3 ċifri wara l-punt
 deċimali)
 Intestatura tal-qafas finanzjarju multiannwali: || 4 || Ir-Relazzjonijiet Esterni
 DĠ: <.......> || || || Sena N[28] 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || TOTAL ||
  Approprjazzjonijiet operattivi || || || || || || || || ||
 ENI-Strument Ewropew ta’ Viċinat (19.08) || Impenji || (1) || 2.181,076 || 2.347,302 || 2.408,952 || 2.501,395 || 2.637,736 || 2.806,952 || 2.952,883 || 17.836,296 ||
 Ħlasijiet || (2) || 1.852,576 || 2.001,902 || 2.051,252 || 2.170,595 || 2.249,836 || 2.349,252 || 2.498,583 || 15.173,996 ||
 Approprjazzjonijiet ta’ natura amministrattiva ffinanzjati mill-pakkett ta’ programmi speċifiċi[29] || || || || || || || || || ||
 Numru tal-linja baġitarja 19.01.04.02 || || (3) || 47,424 || 48,098 || 48,748 || 49,405 || 50,164 || 50,748 || 51,417 || 346,004 ||
 TOTAL tal-approprjazzjonijiet għal DĠ <.......> || Impenji || =1+1a +3 || 2.228,500 || 2.395,400 || 2.457,700 || 2.550,800 || 2.687,900 || 2.857,700 || 3.004,300 || 18.182,300 ||
 Ħlasijiet || =2+2a +3 || 1.900,000 || 2.050,000 || 2.100,000 || 2.220,000 || 2.300,000 || 2.400,000 || 2.550,000 || 15.520,000 ||
  TOTAL tal-approprjazzjonijiet operattivi || Impenji || (4) || 2.181,076 || 2.347,302 || 2.408,952 || 2.501,395 || 2.637,736 || 2.806,952 || 2.952,883 || 17.836,296
 Ħlasijiet || (5) || 1.852,576 || 2.001,902 || 2.051,252 || 2.170,595 || 2.249,836 || 2.349,252 || 2.498,583 || 15.173,996
  TOTAL tal-approprjazzjonijiet ta’ natura amministrattiva ffinanzjati mill-pakkett ta’ programmi speċifiċi || (6) || 47,424 || 48,098 || 48,748 || 49,405 || 50,164 || 50,748 || 51,417 || 346,004
 TOTAL tal-approprjazzjonijiet taħt l-INTESTATURA <4> tal-qafas finanzjarju multiannwali || Impenji || =4+ 6 || 2.228,500 || 2.395,400 || 2.457,700 || 2.550,800 || 2.687,900 || 2.857,700 || 3.004,300 || 18.182,300
 Ħlasijiet || =5+ 6 || 1.900,000 || 2.050,000 || 2.100,000 || 2.220,000 || 2.300,000 || 2.400,000 || 2.550,000 || 15.520,000
 Intestatura tal-qafas finanzjarju multiannwali: || 5 || “ Nefqa amministrattiva ”
 F’miljuni ta’ EUR (sa 3 ċifri wara l-punt
 deċimali)
 || || || Sena N 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || TOTAL
 DĠ: <.......> ||
  Riżorsi umani || 37,036 || 36,662 || 36,289 || 35,919 || 35,919 || 35,919 || 35,919 || 253,662
  Nefqa amministrattiva oħra || 2,244 || 2,192 || 2,173 || 2,155 || 2,155 || 2,155 || 2,155 || 15,227
 TOTAL DĠ <.......> || Approprjazzjonijiet || 39,279 || 38,854 || 38,462 || 38,073 || 38,073 || 38,073 || 38,073 || 268,889
 TOTAL tal-approprjazzjonijiet taħt l-INTESTATURA 5 tal-qafas finanzjarju multiannwali || (Total tal-impenji = Total tal-ħlasijiet) || 39,279 || 38,854 || 38,462 || 38,073 || 38,073 || 38,073 || 38,073 || 268,889
 || || || || || || || || ||
 || || || || || || || || ||
 F’miljuni ta’ EUR (sa 3 ċifri wara l-punt
 deċimali)
 || || || Sena N 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || TOTAL
 TOTAL tal-approprjazzjonijiet taħt l-INTESTATURI 1 sa 5 tal-qafas finanzjarju multiannwali || Impenji || 2.267,779 || 2.434,254 || 2.496,162 || 2.588,873 || 2.725,973 || 2.895,773 || 3.042,373 || 18.451,189
 Ħlasijiet || 1.939,279 || 2.088,854 || 2.138,462 || 2.258,073 || 2.338,073 || 2.438,073 || 2.588,073 || 15.788,889
 3.2.2 L-istima tal-impatt fuq
 l-approprjazzjonijiet operattivi
 –
 ̈ Il-proposta/inizjattiva ma teħtieġx l-użu ta’
 approprjazzjonijiet operattivi
 –
 ý Il-proposta/inizjattiva teħtieġ l-użu ta’
 approprjazzjonijiet operazzjonali, kif spjegat hawn taħt:
 L-approprjazzjonijiet għall-impenji f’miljuni ta’
 EUR (sa 3 ċifri wara l-punt deċimali)
 Indika l-għanijiet u r-riżultati ò || || || Sena N || Sena N+1 || Sena N+2 || Sena N+3 || ...daħħal is-snin kollha li jkunu meħtieġa biex turi kemm idum l-impatt (ara l-punt 1.6) || TOTAL
 RIŻULTATI
 Tip ta’ riżultat[30] || Kost medju tar-riżultat || Kost || Kost || Kost || Kost || Kost || Kost || Kost || Kost totali
 Programmi ġeografiċi[31] || 2072,023 || 2229,937 || 2288,504 || 2376,325 || 2505,849 || 2666,605 || 2805,238 || 16944,481
 Programmi ta’ Kooperazzjoni Transkonfinali[32] || 109,054 || 117,365 || 120,448 || 125,070 || 131,887 || 140,348 || 147,644 || 891,815
 ĦLAS TOTALI || 2181,076 || 2347,302 || 2408,952 || 2501,395 || 2637,736 || 2806,952 || 2952,883 || 17836,296
 3.2.3 Impatt stmat fuq
 approprjazzjonijiet ta’ natura amministrattiva
 3.2.3.1 Sommarju
 –
 ̈ Il-proposta inizjattiva ma teħtieġx l-użu ta’
 approprjazzjonijiet amministrattivi
 –
 X Il-proposta/inizjattiva
 teħtieġ l-użu ta’ approprjazzjonijiet amministrattivi, kif
 spjegat hawn taħt:
 F’miljuni ta’ EUR (sa
 3 ċifri wara l-punt deċimali)
 || Sena N[33] 2014 || Sena N+1 2015 || Sena N+2 2016 || Sena N+3 2107 || Sena N+4 2018 || Sena N+5 2019 || Sena N+6 2020 || TOTAL
 INTESTATURA 5 tal-qafas finanzjarju multiannwali || || || || || || || ||
 Riżorsi umani || 37,036 || 36,662 || 36,289 || 35,919 || 35,919 || 35,919 || 35,919 || 253,662
 Nefqa amministrattiva oħra || 2,244 || 2,192 || 2,173 || 2,155 || 2,155 || 2,155 || 2,155 || 15,227
 Subtotal INTESTATURA 5 tal-qafas finanzjarju multiannwali || 39,279 || 38,854 || 38,462 || 38,073 || 38,073 || 38,073 || 38,073 || 268,889
 || || || || || || || ||
 Barra l-INTESTATURA 5[34] tal-qafas finanzjarju multiannwali || || || || || || || ||
 Riżorsi umani || 46,898 || 47,534 || 48,170 || 48,806 || 49,441 || 50,077 || 50,713 || 341,639
 Nefqa oħra ta’ natura amministrattiva || 0,525 || 0,564 || 0,578 || 0,600 || 0,723 || 0,671 || 0,705 || 4,366
 Subtotal Barra l-INTESTATURA 5 tal-qafas finanzjarju multiannwali || 47,424 || 48,098 || 48,748 || 49,405 || 50,164 || 50,748 || 51,417 || 346,004
 TOTAL || 86,703 || 86,952 || 87,211 || 87,479 || 88,238 || 88,821 || 89,491 || 614,894
 3.2.3.2 Rekwiżiti stmati
 tar-riżorsi umani
 –
 ̈ Il-proposta/inizjattiva ma teħtieġx l-użu ta’
 riżorsi umani
 –
 X Il-proposta/inizjattiva
 teħtieġ l-użu ta’ riżorsi umani, kif spjegat hawn
 taħt:
 L-istima għandha tiġi espressa
 f’ammonti sħaħ (jew l-aktar sa punt deċimali wieħed)
 || || Sena N || Sena N+1 || Sena N+2 || Sena N+3 || Sena N+4 2018 || Sena N+5 2019 || Sena N+6 2020
  Karigi tal-pjan ta’ stabbilment (uffiċjali u aġenti temporanji) ||
 || XX 01 01 01 (fis-sede u fl-Uffiċċji tar-Rappreżentanza tal-Kummissjoni) || 137,8 || 136,4 || 135,1 || 133,7 || 133,7 || 133,7 || 133,7
 || XX 01 01 02 (Delegazzjonijiet) || 78,4 || 77,6 || 76,8 || 76,0 || 76,0 || 76,0 || 76,0
 || XX 01 05 01 (Riċerka indiretta) || || || || || || ||
 || 10 01 05 01 (Riċerka diretta) || || || || || || ||
 ||  Persunal estern (f'unitajiet Ekwivalenti Full Time: FTE)[35] ||
 || XX 01 02 01 (CA, INT, SNE mill-"pakkett globali") || 9,3 || 9,2 || 9,1 || 9,0 || 9,0 || 9,0 || 9,0
 || XX 01 02 02 (AK, INT, JED, LA u ENS fid-delegazzjonijiet) || || || || || || ||
 || XX 01 04 yy[36] || - fil-Kwartieri Ġenerali[37] || 93,3 || 91,4 || 89,6 || 87,9 || 86,2 || 84,5 || 82,8
 || - f’delegazzjonijiet || 468,1 || 475,3 || 482,4 || 489,6 || 496,7 || 503,9 || 511,0
 || XX 01 05 02 (CA, INT, SNE - Riċerka indiretta) || || || || || || ||
 || 10 01 05 02 (CA, INT, SNE - Riċerka diretta) || || || || || || ||
 || Linji baġitarji oħra (speċifika) || || || || || || ||
 || TOTAL || 786,9 || 790,0 || 793,1 || 796,2 || 801,6 || 807,1 || 812,6
 XX huwa l-qasam
 tal-politika jew it-titolu tal-baġit ikkonċernat.
 Ir-riżorsi umani meħtieġa sejrin
 jiġu sodisfatti minn persunal mid-DĠ li diġà huma assenjati
 għall-ġestjoni tal-azzjoni u/jew ġew imqassma mill-ġdid fi
 ħdan id-DĠ, flimkien ma’ kwalunkwe allokazzjoni addizzjonali li
 tista’ tingħata lid-DĠ ta’ ġestjoni skont il-proċedura ta’
 allokazzjoni annwali u fid-dawl tar-restrizzjonijiet baġitarji, jekk din
 tkun meħtieġa.
 3.2.4 Kompatibbiltà mal-qafas
 finanzjarju multiannwali tal-2014-2020
 –
 X Il-proposta/inizjattiva
 hija kompatibbli mal-qafas finanzjarju multiannwali tal-2014-2020.
 –
 ̈ Il-proposta/inizjattiva se tinvolvi l-ipprogrammar
 mill-ġdid tal-intestatura rilevanti fil-qafas finanzjarju multiannwali.
 Spjega xi programmar mill-ġdid huwa
 meħtieġ, u speċifika l-linji tal-baġit ikkonċernati u
 l-ammonti korrispondenti.
 –
 ̈ Il-proposta/inizjattiva teħtieġ l-applikazzjoni
 tal-Istrument tal-flessibbiltà jew ir-reviżjoni tal-qafas finanzjarju
 multiannwali[38].
 Spjega x’inhu meħtieġ, u speċifika
 l-intestaturi u l-linji tal-baġit ikkonċernati u l-ammonti
 korrispondenti.
 3.2.5 Kontribuzzjonijiet minn
 partijiet terzi
 –
 Il-proposta/inizjattiva ma tipprovdix
 għall-kofinanzjament minn partijiet terzi
 –
 X Il-proposta/inizjattiva
 tipprovdi għall-kofinanzjament stmat hawn taħt:
 Il-kofinanzjament hu permess taħt l-inizjattiva iżda l-ebda ċifra speċifika mhi stabbilita.
 Approprjazzjonijiet f’miljuni ta’ Euro (sa 3
 ċifri wara l-punt deċimali)
 || Sena N || Sena N+1 || Sena N+2 || Sena N+3 || ...daħħal is-snin kollha li jkunu meħtieġa biex turi kemm idum l-impatt (ara l-punt 1.6) || Total
 Speċifika l-entità ta' kofinanzjament || Mhux disponibbli || || || || || || || Mhux disponibbli
 TOTAL tal-approprjazzjonijiet ikkofinanzjati || Mhux disponibbli || || || || || || || Mhux disponibbli
 3.3 L-istima tal-impatt fuq
 id-dħul
 – ý Il-proposta/inizjattiva m’għandha l-ebda impatt finanzjarju fuq id-dħul. – NOTA : Dħul tal-baġit ta’ ammont marġinali (f’relazzjoni mal-kobor globali tal-Istrument), jista’ jiġi ġġenerat b’riżultat tal-flussi mill-ġdid fuq operazzjonijiet ta’ riskju tal-kapital li jsiru f’kooperazzjoni mal-IFI’s.
 - ̈ Il-proposta/inizjattiva
 għandha l-impatt finanzjarju li ġej:
 - ̈ fuq ir-riżorsi proprji
 - ̈ fuq id-dħul mixxellanju
 F’miljuni ta’ EUR (sa 3 ċifri wara l-punt
 deċimali)
 Linja tad-dħul tal-baġit: || Approprjazzjonijiet disponibbli għall-eżerċizzju tal-baġit li għaddej || L-impatt tal-proposta/inizjattiva[39]
 Sena N || Sena N+1 || Sena N+2 || Sena N+3 || ...daħħal il-kolonni kollha li jkunu meħtieġa biex turi kemm idum l-impatt (ara l-punt 1.6)
 Artikolu ............. || || || || || || || ||
 Għal dħul
 mixxellanju assenjat, speċifika l-linja/linji tan-nefqa tal-baġit
 affettwata/affettwati.
 Speċifika l-metodu
 għall-kalkolu tal-impatt fuq id-dħul.
 [1] Il-Kummissjoni ppreżentat komunikazzjoni dwar
 is-sigurtà tal-provvista tal-enerġija u l-kooperazzjoni internazzjonali:
 "Il-politika tal-enerġija tal-UE: Kooperazzjoni ma’ Pajjiżi lil
 hinn mill-fruntieri tagħna", COM(2011) 539 tas-7 ta’ Settembru 2011
 [2] Il-Kummissjoni ppreżentat Komunikazzjoni rigward
 il-kooperazzjoni tat-trasport: "L-UE u r-reġjuni ġirien
 tagħha: Approċċ imġedded għall-kooperazzjoni
 tat-trasport", COM (2011) 415 tas-7 ta’ Lulju 2011.
 [3] L-Impriżi Żgħar u Medji.
 [4] It-Teknoloġiji tal-Informazzjoni u
 tal-Komunikazzjoni
 [5] Inkluż il-promozzjoni tal-aġenda
 tax-xogħol Deċenti.
 [6] Inkluż l-iżvilupp ta’ Spazju Komuni
 għall-Għarfien u l-Innovazzjoni.
 [7] L-UE għandha tippromwovi u tappoġja b’mod
 effettiv fil-Viċinat tagħha azzjoni dwar il-klima għal
 żvilupp aktar reżiljenti għat-tibdil fil-klima u użu
 effiċjenti tal-karbonju.
 [8] jiġifieri l-paċi u s-sigurtà, it-tnaqqis
 tal-faqar, l-għajnuna umanitarja, l-investiment fl-istabbiltà u t-tkabbir
 fil-pajjżi tat-tkabbir u l-viċinat, l-indirizzar tal-isfidi globali,
 il-promozzjoni tal-istandards u l-valuri tal-UE u internazzjonali, u
 l-appoġġ għat-tkabbir u l-kompetittività lil hinn mill-UE.
 [9] Għajnuna Uffiċjali għall-Iżvilupp
 [10] It-Trattat dwar il-Funzjonament tal-Unjoni Ewropea.
 [11] Il-ĠU L ...
 [12] ĠU C , , p. .
 [13] ĠU C , , p. .
 [14] Il-ĠU L 310,
 tad-9 ta’ Novembru 2006, p. 1.
 [15] ĠU L
 [16] Il-ĠU L 55, tat-28.2.2011, p. 13.
 [17] ĠU L
 [18] ĠU L
 [19] ABM: Ġestjoni skont Attività – ABB: Ibbaġittjar
 skont Attività.
 [20] Kif imsemmi fl-Artikolu 49(6)(a) jew (b)
 tar-Regolament Finanzjarju.
 [21] COM(2011) 200, 8.3.2011
 [22] L-użu tas-servizzi u l-infrastruttura tal-ICT,
 l-impatt tal-Internet fuq it-tkabbir, il-libertà u l-espressjoni tal-valuri
 demokratiċi ma jistgħux jiġu sottovalutati.
 [23] Dettalji tal-modi ta’ ġestjoni u referenzi għar-Regolament
 Finanzjarju jistgħu jinstabu fuq il-websajt tal-BudgWeb: http://www.cc.cec/budg/man/budgmanag/budgmanag_en.html
 [24] Kif imsemmi fl-Artikolu 185 tar-Regolament
 Finanzjarju.
 [25] AD= Approprjazzjonijiet differenzjati / AMD=
 Approprjazzjonijiet Mhux Differenzjati
 [26] EFTA: Assoċjazzjoni Ewropea tal-Kummerċ
 Ħieles.
 [27] Il-pajjiżi kandidati u, fejn applikabbli,
 pajjiżi li huma kandidati potenzjali mill-Balkani tal-Punent.
 [28] Is-sena N hija s-sena li fiha tibda l-implimentazzjoni
 tal-proposta/inizjattiva.
 [29] L-assistenza u n-nefqa teknika u/jew amministrattiva
 bħala appoġġ għall-implimentazzjoni tal-programmi tal-UE
 u/jew l-azzjonijiet (linji ex “BA”), ir-riċerka indiretta, ir-riċerka
 diretta.
 [30] Ir-Riżultati huma prodotti u servizzi li se jiġu
 forniti (pereżempju: in-numru ta’ skambji tal-istudenti ffinanzjati,
 in-numru ta’ km ta’ toroq mibnija, eċċ.).
 [31] Din il-qasma hi indikattiva. L-ipprogrammar u
 l-allokazzjoni tal-fondi taħt dan ir-regolament se jkunu ggwidati
 mil-prinċipju ta’ “aktar għal aktar”.
 [32] Ammonti simili se jsiru disponibbli taħt
 ir-regolament tal-FEŻR għall-appoġġ tal-programmi tas-CBC
 [33] Is-sena N hija s-sena li fiha tibda l-implimentazzjoni
 tal-proposta/inizjattiva.
 [34] L-assistenza u n-nefqa teknika u/jew amministrattiva
 bħala appoġġ għall-implimentazzjoni tal-programmi tal-UE
 u/jew l-azzjonijiet (linji ex “BA”), ir-riċerka indiretta, ir-riċerka
 diretta.
 [35] AK= Aġent Kuntrattwali; INT= persunal
 tal-aġenzija ("Intérimaire"); JED= “Jeune Expert en
 Délégation” (Esperti Żgħażagħ fid-Delegazzjoni); AL=
 Aġent Lokali; ENS= Espert Nazzjonali Sekondat;
 [36] Taħt il-limitu massimu għall-persunal estern
 minn approprjazzjonijiet operattivi (linji ex “BA”).
 [37] Essenzjalment għall-Fondi Strutturali, il-Fond
 Agrikolu Ewropew għall-Iżvilupp Rurali (FAEŻR) u l-Fond Ewropew
 għas-Sajd (FES).
 [38] Ara l-punti 19 u 24 tal-Ftehim Interistituzzjonali.
 [39] Fejn jidħlu r-riżorsi proprji tradizzjonali
 (dazji doganali, imposti fuq iz-zokkor), l-ammonti indikati jridu jkunu ammonti
 netti, jiġifieri ammonti gross wara t-tnaqqis ta’ 25% għall-kosti ta’
 ġbir.